Aktivnosti Info centra Fondacije Tempus u novembru 2020. – Fondacija Tempus\nInformativni centar Fondacije Tempus (Beograd, Terazije 39, I sprat), u sklopu svog mesečnog programa aktivnosti tokom novembra 2020. godine organizuje događaje:\nVebinar: Erazmus+ platforme i mreže za profesionalno usavršavanje nastavnika, 10. novembar, 12:30-13.15 časova\nVebinar: Erazmus Mundus zajednički master programi, 13. novembar, 16-17 časova\nVebinar: Kako kreirati novi Europass CV?, 17. novembar, 16-17 časova\nVebinar: Eurodesk – prilike za mobilnost studenata i mladih, 19. novembar, 16-17 časova\nVebinar: Upoznaj zanimanja, 23. novembar, 12.30-13.15 časova\nVebinar: Erasmus+ project results – pretraga baze odobrenih projekata i organizacija, 24. novembar, 16-17 časova\nVebinar: Studiraj u Srbiji, 30. novembar, 16-17 časova\nPraktične individualne sesije uživo: Registracija OID i PIC broja, 4, 18. i 25. novembar, 12-13 časova\nUčešće u događajima drugih organizacija i institucija\nPrezentacija: Erazmus+ mobilnost nastavnika iz Srbije, 5. novembar, 18-19 časova, Studentski kulturni centar, Beograd\nPrezentacija: Mogućnosti za mobilnost studenata kroz programe Erazmus+ i CEEPUS, 12. novembar, 17-18 časova, Studentski kulturni centar, Kragujevac\nSajam studentskih praksi i zapošljavanja Univerziteta u Nišu, 12. novembar\nVebinar se održava u utorak, 10. novembra od 12.30 do 13.15 časova, a za prijavu je potrebno popuniti kratak registracioni formular najkasnije do 10. novembra u 10 časova.\nVebinar se održava u petak, 13. novembra, sa početkom u 16 časova. Za prijavu učešća potrebno je popuniti kratak prijavni formular najkasnije do 13. novembra u podne.\nVebinar se održava u utorak, 17. novembra sa početkom u 16 časova, a za prijavu učešća potrebno je popuniti kratak prijavni formular, do 17. novembra u podne.\nVebinar je namenjen svim studentima, mladima i osobama koje rade sa mladima (omladinskim radnicima), koji su zainteresovani da saznaju više o prilikama za mobilnost mladih u Evropi i drugim korisnim aktuelnim informacijama na tu temu. Učesnici će se upoznati sa Eurodesk bazom mogućnosti za mobilnost, koja pruža informacije i mogućnost pretrage prilika za školovanje, volontiranje, prakse i slično u inostranstvu, kao i sa Evropskim omladinskim portalom.\nVebinar se održava u četvrtak, 19. novembra u 16 časova, a za prijavu učešća potrebno je popuniti kratak prijavni formular, do 19. novembra u 12 časova.\nU okviru ovog interaktivnog predavanja učenici imaju priliku da saznaju na koje načine mogu da prikupe informacije o zanimanjima, fakultetima kao i da opišu karakteristike zanimanja i studijskih programa koji su njima važni i značajni.\nVebinar se održava u ponedeljak, 23. novembra u 12.30 do 13.15. Za prijavu za učešće na vebinaru potrebno je popuniti kratak registracioni formular. Rok za prijavu je petak, 20. novembar u 16 časova.\nVebinar se održava u utorak, 24. novembra u 16 časova, a za prijavu je potrebno popuniti kratak registracioni formular do 24. novembra u 12 časova.\nFondacija Tempus organizuje vebinar u ponedeljak, 30. novembra, sa početkom u 16 časova, namenjen stranim studentima zainteresovanim za upis ili nastavak studija u Srbiji.\nTokom trajanja vebinara, učesnici će biti informisani o visokom obrazovanju u Srbiji i dostupnim akreditovanim visokoškolskim ustanovama i programima. Osim toga, učesnici će dobiti najvažnije informacije o studiranju u Srbiji (nivo studija, trajanje studija, jezik izvođenja nastave itd). Na vebinaru će detaljnije biti predstavljena ažurirana elektronska verzija kataloga Study in Serbia i biće objašnjene procedure upisa, vremenski okvir za prijave i polaganje prijemnih ispita. Učesnici će takođe biti u prilici da dobiju odgovore i na pitanja u vezi sa životom u Srbiji.\nVebinar se održava na engleskom jeziku, a zainteresovani strani studenti se mogu prijaviti popunjavanjem registracionog formulara najkasnije do 30. novembra u podne.\nDogađaj se održava u četvrtak, 05.11.2020. godine od 18 do 19 časova u Studentskom kulturnom centru Beograd (Mala sala) i namenjen je zaposlenima u osnovnim i srednjim školama, kao i predškolskim ustanovama.\nPrisutni će biti u prilici da se informišu o tome kako izgleda mobilnost nastavnika sprovedena kroz Erazmus+ program, koje aktivnosti direktori, nastavnici i stručni saradnici škola i predškolskih ustanova iz Srbije mogu sprovoditi u inostranstvu, koja se znanja i veštine mobilnošću mogu steći i unaprediti i zašto je sve to važno i za pojedince i za njihove ustanove. Prisutni će takođe saznati šta je potrebno preduzeti u cilju podnošenja projekta mobilnosti na predstojećem konkursu. O navedenim temama će iz prve ruke govoriti dve nastavnice iz srednjih stručnih škola iz Beograda, kao i predstavnik Fondacije Tempus – Nacionalne agencije za Erazmus+ program u Srbiji.\nDomaćin događaja je Studentski kulturni centar Beograd, a u cilju poštovanja epidemioloških mera broj učesnika je ograničen. Zainteresovani za učešće se mogu prijaviti i Info centru Fondacije Tempus putem mejla (info@tempus.ac.rs), nakon čega će dan pre događaja (4.11.2020.) biti obavešteni o statusu prijave, u skladu sa brojem potencijalno preostalih slobodnih mesta.\nPrezentacija se održava u četvrtak, 12. novembra sa početkom u 17 časova, u sali Studentskog kulturnog centra Kragujevac i namenjena je aktuelnim i budućim studentima zainteresovanim za mobilnost.\nTokom prezentacije prisutni će dobiti odgovore na pitanja kako otići na strani univerzitet na stipendiranu studentsku razmenu na osnovnim, master ili doktorskim studijama kroz Erazmus+ i CEEPUS programe, šta su Erazmus Mundus zajednički master programi, kao i koji resursi su na raspolaganju pri potrazi i prijavi za navedene, kao i druge vrste mobilnosti.\nSajam studentskih praksi i zapošljavanja Univerziteta u Nišu (onjaln)\nFondacija Tempus učestvuje na onlajn Sajmu studentskih praksi i zapošljavanja koji 12. novembra organizuje Centar za razvoj karijere studenata i istraživača Univerziteta u Nišu uz podršku Studentskog parlamenta Mašinskog fakulteta u Nišu.\nPosetiocima sajma će biti predstavljen novi Europass elektronski portfolio za predstavljanje veština, znanja i iskustava i upravljanje karijerom, studijama i obrazovanjem.\nSreda, 4, 18. i 25. novembar\nIndividualne sesije se obavezno unapred dogovaraju u jednom od raspoloživih termina, za šta je potrebno da zainteresovani minimum dva dana unapred iskažu interesovanje pozivom Info centru (011-3342-430, opcija 1, 10-18 časova) ili slanjem poruke na e-poštu: info@tempus.ac.rs. Raspoloživi termini su: 04, 18. i 25. novembar od 12 do 13 časova.


Ovu, 2015. godinu, Frajle će završiti na najbolji način – spektakularnim koncertima u Beogradu i Novom Sadu. Sava centar biće mesto okupljanja svih ljubitelja pesama i hitova grupe The Frajle već 3. decembra, a samo tri dana kasnije, 6.decembra, i u Novom Sadu publika će imati priliku da uživa u njihovim pesmama u Srpskom narodnom pozorištu.\n21-10-2015 | 15:45 | Autor/Izvor: Naxi media\n- Najavna pesma za novi album "Menjam dane" već je imala premijerno izvođenje spota na MTV-u i jedva čekamo da tu i ostale pesme sa "B strane ljubavi" izvedemo publici premijerno u Beogradu i Novom Sadu. Srećne smo što ce prodaja diskova i karata imati i humanitarni karakter i što smo ostvarile saradnju sa sjajnom Natašom Kovačević i njenom Fondacijom. Verujemo da ćemo zajedno napraviti dobru stvar - , prvi su komentari Frajli pred promociju albuma i povodom zakazivanja koncerata.\nDeo od prodaje novog CD-a "B strana ljubavi" i karata za koncerte u Beogradu i Novom Sadu, biće odvojen za podršku “Fondaciji Nataša Kovačević”. Biće to početak saradnje Frajli i Nataše Kovačević, koja je započeta sa partnerima koji su prepoznali zajedničku humanitarnu notu, kao sto su Lili drogerije, Color press grupa, radio Naxi i Coca cola.\nKarte za koncerte u Beogradu i Novom Sadu pustene su u prodaju i mogu se kupiti na blagajni Sava centra i prodajnim mestima Eventima.\nTagovi: The Frajle Menjam dane koncerti u beogradu


BANJALUKA – Na ovosedmičnom trgovanju na Banjalučkoj berzi (BLSE) ostvaren je promet od 4.014.762 KM, kroz 167 transakcija.\nOd akcija na standardnom berzanskom tržištu najveći promet u ovoj sedmici imale su akcije Telekom Srpske Banja Luka, kojima se trgovalo u vrijednosti od 1.091.873 KM. Prosječna cijena akcija na kraju ove sedmice bila je 1,30 KM, čime je ostvaren rast od 8,33 odsto u odnosu na kraj prošle sedmice.\nOd ukupnog prometa, sa obveznicama je ostvaren promet od 2.741.739 KM, što predstavlja 68,29 odsto ukupnog ovonedeljnog prometa. Od obveznica najveći promet je ostvaren sa obveznicama MKD PRO FIN Istočno Sarajevo – javna ponuda obveznica kojima se trgovalo u vrijednosti od 1.800.000 KM.\n“Od akcija na slobodnom tržištu najveći promet u ovoj sedmici imale su akcije Prvo penzionersko MKD Banja Luka, kojima se trgovalo se u vrijednosti od 117.955 KM. Prosječna cijena akcija na kraju ove sedmice bila je 31 KM, te nema rasta u odnosu na kraj prošle sedmice”, podaci su Banjalučke berze.


Kompanija IKEA danas je najavila pokretanje Green Friday kampanje u Srbiji, tokom koje će od 24. novembra do 3. decembra plaćati dvostruku cenu otkupa polovnog IKEA nameštaja u odnosu na njegovu procenjenu vrednost.\nSav vraćeni nameštaj tokom ovog perioda biće doniran projektima zajednice, kao pomoć onima koji su najviše pogođeni pandemijom COVID-19, saopštila je kompanija, i navela da je ova ponuda dostupna samo za kupce koji su deo IKEA Family programa lojalnosti.\nNameštaj može da se donese do kraja godine, a procena mora da se obavi tokom trajanja kampanje\nKampanja je deo nove globalne inicijative sa ciljem promovisanja i razvoja cirkularnog ili kružnog poslovanja, kao i održive potrošnje.\nSvoj polovni nameštaj kupci mogu doneti tokom radnog vremena robne kuće IKEA Beograd od 24. novembra pa sve do kraja godine, dok obavezna online procena nameštaja putem IKEA internet stranice treba da se obavi tokom 10 dana trajanja kampanje Green Friday.\nU zamenu za svoj nameštaj, kupci će dobiti kartice za povraćaj novca koje mogu potrošiti u IKEA robnoj kući\nU zamenu za svoj nameštaj, kupci će dobiti kartice za povraćaj novca koje mogu potrošiti u IKEA robnoj kući, a vrednost kartica za povraćaj zavisiće od stanja u kojem se nalazi nameštaj koji vraćaju, navela je kompanija.\nNakon ove kampanje, usluga otkupa nameštaja kompanije IKEA – Druga šansa, biće i dalje dostupna, a otkupljeni nameštaj će se prodavati na odeljenju „To je što je“, u robnoj kući IKEA Beograd.\n„Kompanije poput naše su odgovorne da u saradnji s kupcima, drugim kompanijama, lokalnim zajednicama i vladom ponovo izgrade održivi model ekonomije i pokrenu promene u svakodnevnim ponašanjima i aktivnostima“, kaže Aldo Lele, menadžer za održivost u kompaniji IKEA Jugoistočna Evropa.\nProcedura za otkup nameštaja\nDa bi se priključili inicijativi u Srbiji, kupci moraju da isprate nekoliko jednostavnih koraka, dok će se IKEA pobrinuti da budu sprovedene sve preventivne mere. Prvo, IKEA savetuje kupcima da procenu vrednosti svog nameštaja obave kod kuće, koristeći alatku za otkup koja koristi posebnu cenovnu matricu na osnovu fizičkog stanja proizvoda.\nSvi vraćeni proizvodi biće dezinfikovani u okviru sanitarnog postupka uz mere zaštite za COVID-19\nIKEA kupci će za proizvode koji su u stanju „kao novo“, bez oštećenja, dobiti 50 odsto inicijalne cene proizvoda, dok će za nameštaj u „veoma dobrom stanju“, sa manjim oštećenjima, dobiti 40 odsto inicijalne vrednosti. Konačno proizvodi koji su „dosta korišćeni“, sa više oštećenja, biće otkupljeni za 30 odsto od prvobitne vrednosti.\nStvaranje kružnog i klimatski pozitivnog poslovanja\nU kompaniji navode da je transformacija maloprodajnih procesa značajan segment kružnog poslovanja Ingka Grupe, a ova kampanja je deo celokupnog napora kompanije IKEA ka stvaranju kružnog i klimatski pozitivnog poslovanja do 2030. godine, što podrazumeva da će svi IKEA proizvodi biti izrađeni od obnovljivih ili recikliranih materijala.\nDo 2030. svi IKEA proizvodi biće izrađeni od obnovljivih ili recikliranih materijala\nTrenutno, čak 45 odsto ukupnih globalnih emisija ugljenika potiče od proizvodnje i korišćenja proizvoda koje svakodnevno upotrebljavamo, te ova kampanja predstavlja priliku za rešavanje neodržive potrošnje i njenog uticaja na klimatske promene, tokom perioda najveće kupovine u godini.\nTagovi: cirkularna ekonomija, održivi razvoj\nPočetna » Klimatske promene » IKEA pokreće Green Friday kampanju za otkup polovnog nameštaja u Srbiji


CVIJANOVIĆ: Jasenovac – simbol genocida i ogromna istorijska rana | Banjaluka.net\nCVIJANOVIĆ: Jasenovac – simbol genocida i ogromna istorijska rana\n“Stradanje koje se ovdje desilo više je od genocida, a ni pravna, ni moralna terminologija ne poznaju primjerenu kvalifikaciju za zlodjela, neljudskost i svirepost metoda kojima su vršene egzekucije ili za ideološko-politički koncept koji je iza toga stajao”, rekla je Cvijanovićeva u obraćanju prisutnima u Donjoj Gradini.\nIstoričari tvrde, naglasila je Cvijanovićeva, da je po svireposti i brutalnosti Jasenovac bio daleko gori od Aušvica i drugih logora smrti u Evropi tokom Drugog svjetskog rata, kao i da su jedino na prostoru NDH postojali logori za djecu.\n“Jasenovac je, kao mjesto najmasovnijeg stradanja Srba u Drugom svjetskom ratu, simbol genocida i ogromna istorijska rana koja nikada neće do kraja zacijeliti, jer priča o Jasenovcu decenijama nije vjeorodostojno ispričana, žrtve nisu dobile pravdu koju zaslužuju, a ni ovo stratište nije dobilo potrebnu međunarodnu pažnju”, naglasila je Cvijanovićeva.\n“Mi danas živimo u slobodi i imamo Republiku Srpsku. Mir, stabilnost i razvoj su naši glavni politički ciljevi. Želimo da sarađujemo sa svima i da našoj djeci i budućim generacijama ostavimo bolje uslove za život i vrijeme koje će biti manje bremenito od vremena u kojem su živjele naše i ranije generacije”, rekla je Cvijanovićeva.\n“Masovni i stravični zločin koji se ovdje desio dodatno nas obavezuje u Republici Srpskoj da čuvamo i branimo slobodu, da izgrađujemo naše institucije i razvijamo naše društvo”, naglasila je Cvijanovićeva.\n“Važno je da smo zajedno i onda kad tugujemo i onda kad slavimo i da svakog dana zajedno koračamo u budućnost. Želim našoj djeci i onoj djeci koja će tek biti rođena mirnu, stabilnu i prosperitetnu Republiku Srpsku”, istakla je Cvijanovićeva.\nBrnabić: Uložićemo veliku energiju da se žrtve ne zaborave\n“Zato ćemo uložiti značajna sredstva u obnovu i izgradnju Memorijalnog centra Donja Gradina na lično zalaganje i inicijativu predsednika Srbije Aleksandra Vučića i ovo će biti samo početak obnove sećanja i poštovanja”, rekla je Brbnabićeva obraćajući se tokom obilježavanja Dana sjećanja na žrtve ustaškog zločina – genocida u koncentracionom logru Jasenovac i njegovom najvećem stratištu Donjoj Gradini.\n“Naše prisustvo ovde je potreba i potvrda da nećemo zaboraviti užasno teška vremena koja je naš narod prolazio i preživeo, te uprkos svim tragedijama opstajao. Nećemo dozvoliti da se zaboravi zločin u kojem su stradali nedužni ljudi, žene, deca i starci”, rekla je Brnabićeva.\n“Da se ne bi događalo ono što se danas dešava – da se relativizuju karakter NDH kao jedne od najužasnijih tvorevina nacističkih vlasti u Evropi tog vremena, da se relativizuje postojanje, svirepost i masovnost Jasenovca, osnovna ljudskost nam nalaže da podignemo glas, bez ozira koje smo vere, nacije, gde smo rođeni i da li se i kako krstimo”, rekla je Brnabićeva.\n“Svakoga dana moramo insistirati na istini o Jasenovcu, te danas zahtevamo od vlasti država članica EU da ne dozvole neonacističke proslave sledbenika ustaškog pokreta, jer je upravo EU nastala na temeljima antifašističke borbe i uništenja političkih tvorevina nacizma”, rekla je Brnabićeva.\nDodik: Zadatak srpskog naroda mora biti očuvanje sjećanja na stradale\n“Tek 27 godina obilježavamo ovo strašno stradanje koje se dogodilo prije više od 70 godina u Drugom svjetskom ratu. To govori da se htjelo sakriti strašno stradanje Srba, Jevreja i Roma, među kojima je bilo i 20.000 djece”, rekao je Dodik na obilježavanja Dana sjećanja na žrtve ustaškog zločina – genocida u koncentracionom logoru Jasenovac i njegovom najvećem stratištu Donjoj Gradini.\n“Zato ne mogu da zaboravim i oprostim ustaškom režimu za ono što su uradili našem narodu”, poručio je Dodik.


PRVA SRPKINJA SA UEFA PRO LICENCOM: Lidija Stojkanović ispisala istoriju našeg fudbala – Nacionalist\nby nacionalist July 3, 2021, 5:26 pm 1.9k Views\n-Bila sam u osmoj generaciji trenera koji pohađaju UEFA PRO kurs u okviru Fudbalskog saveza Srbije.U grupi su bila mnoga fudbalska imena poznata široj javnosti poput Nikole Žigića, Saše Ilića, Danka Lazovića, Nenada Kovačevića, Aleksandra Lukovića, Marka Pantelića….To su imena koja su ostvarila reprezentativne karijere i poseduju ogromno iskustvo kao igrači, radili su sa vrhunskim trenerima i bilo je veliko zadovoljstvo „deliti klupu“ sa njima – ističe Lidija Stojkanović.\n– Moram da istaknem da sam veoma ponosna i srećna jer sam dobila priliku da pohađam ovaj program. Bio je to veliki izazov za mene ali želim da se usavršavam u onome što radim. I zahvalna sam Fudbalskom savezu i Trenerskoj organizaciji na ukazanoj prilici.\nPrva dama sa najvećim stepenom stručnog obrazovanja u fudbalu ima iza sebe zavidnu igračku karijeru. Počela je da igra 1994. godine u ŽFK Maksim-u iz Bajine Bašte, nastavila u Novom Beogradu, Olimpiku iz Novog Sada, Napretku iz Kruševca. Usledio je odlazak u inostranstvo, gde 2005. godine potpisuje za superligaške ekipe sa Islanda HK/Vikingur, kasnije i Filkir. Punih šest godina provela je u jakoj konkurenciji na Islandu. Za reprezentativne selekcije igrala je punih 14 godina, dres omladinske reprezentacije obukla je prvi put 1997. godine, već naredne je debitovala za najbolju žensku selekciju Srbije. Od najdražeg dresa oprostila se kao kapiten na utakmici Srbija – Slovenija (3:0) 2011. godine. Uporedo sa igtračkom karijerom, završila je Fakultet sporta i fizičkog vaspitanja u Novom Sadu. Usledila je trenerska karijera i usavršavanje. Školovanje za „B“ licencu završila je na Islandu gde je još kao aktivna igračica radila sa devojčicama uzrasta 13/14 godina, zatim i starijim 18/19 godina. „A“ licencu je dobila 2014. godine\n-U Srbiju sam se vratila prvi put da treniram ŽFK Napredak iz Kruševca. Provela sam u Lazarevom gradu dve godine u periodu od 2011-2013. godine. Istovremeno bila sam deo stručnog štaba kadetske reprezentacije. Usledio je ponovo odlazak na Island, gde sam radila u superligaškoj seniorskoj ekipi HK/Vikingur.Tri godine kasnije dobila sam poziv da preuzmem našu omladinsku žensku reprezentaciju. I da budem deo stručnog štaba „A“ selekcije. Radila sam godinu dana. Na moju žalost ugovor nije produžen pa sam ponovo otišla na Island i vodila superligašku ekipu HK.\nDEVOJKE PRAVI AMBASADORI SRBIJE\nDovoljno je reći Fudbal je za sve, a Lidija Stojkanović ne krije da ženski fudbal u Srbiji ima lepu budućnost…\n-Ženski fudbal u Srbiji ide uzlaznom linijom, sve je više devojčica koje treniraju, a to je pokazala i kampanja pokrenuta od strane Fudbalskog saveza “Fudbal je za sve, fudbal je za devojčice”. Raste i broj klubova, ali za pun procvat mora se imati i strpljenja. Moram da naglasim da dosta naših seniorskih igračica nastupa u poznatim evropskim klubovima vrlo uspešno. I ono što je važno, pravi su ambasadori Srbije i srpskog ženskog fudbala. Definitivno srpski ženski fudbal postaje sve vidljiviji na fudbalskoj mapi Evrope.\n-Pre toga imaćemo letnji kamp u julu, kao i dve prijateljske utakmice tokom avgusta.To su ujedno i poslednje provere pred prvu rundu kvalifikacija za Evropsko prvenstvo. U grupi sa nama su Francuska, koja je aktuelni prvak Evrope, zatim Švedska i Island. Mi smo domaćini kvalifikacija koje se igraju u septembru. Biću do kraja iskrena, veliki je izazov igrati sa tako jakim protivnicima, za mene kao trenera, tako i za igračice. Daćemo sve od sebe da u što boljem svetlu predstavimo našu zemlju, ženski fudbal u Srbiji. I naravno da ostvarimo što bolje rezlutate u ovoj rundi kvalifikacija – zaključila je Lidija Stojkanović, selektor ženske omladinske reprezentacije Srbije i prva dama sa UEFA PRO licencom u srpskom fudbalu.


UČEŠĆE ŽENA U POLITIČKOM I JAVNOM ŽIVOTU\nPotpredsednica Vlade Republike Srbije i predsednica Koordinacionog tela za rodnu ravnopravnost Zorana Mihajlović učestvovala je danas na tematskom društvenom dijalogu o Polaznim osnovama za izradu nacrta zakona o rodnoj ravnopravnosti – u oblasti učešća žena u političkom i javnom životu.\nMihajlović tom prilikom izrazila uverenje da će ova rodno odgovorna vlada biti vlada koja će usvojiti zakon o rodnoj ravnopravnosti i da ćemo zakonski uspeti da stvorimo mnogo bolje uslove u društvenom, političkom i kulturnom životu za žene i muškarce.\nTaj zakon smo pripremali godinama i velika je šteta što on već nije donet, naglasila je ona i navela da, kad posmatramo statističke podatke, možemo da kažemo da ima žena u političkom životu Srbije, ali i veoma mnogo stereotipa, diskriminacije i problema.\nPrema njenim rečima, ako žene nisu uključene u društveni, politički i kulturni život, onda to društvo ne može da napreduje brzinom koju svi želimo.\nMinistarka za ljudska i manjinska prava i društveni dijalog Gordana Čomić rekla je da zakon o rodnoj ravnopravnosti nije zakon samo o pravima žena, već zakon kojim menjamo društvene odnose.\nMihajlović je, odgovarajući na pitanje novinara pred početak društvenog dijaloga, istakla da za donošenje zakona o istopolnim partnerstvima treba da postoji duža javna rasprava, da moramo da imamo društveni konsenzus oko toga, ali da to takođe pokazuje otvorenost jednog društva.\nOna je, govoreći o učešću žena u političkom i javnom životu, navela da se i ona i ministarka Čomić bore protiv svih stereotipa i svakog oblika diskriminacije.\nPrema njenim rečima, mediji su tu veoma važni i svih ovih godina smo ih pozivali da budu stub bez kojeg ne možemo da napravimo iskorake u rodnoj ravnopravnosti i istopolnim zajednicama, da osude ono što nije dobro i da pomognu i podrže ono što jeste.\nOko dobrog i lepog podržite nas, za ono što nije dobro pomozite da to zajednički osudimo, zaključila je Mihajlović.


BEOGRADSKI METRO: Srbija može da obezbedi novac | Novosti.RS\nBEOGRADSKI METRO: Srbija može da obezbedi novac\nsubota, 15. 06. 2019. u 19:45\nFrancuske i kineske firme žele da finansiraju projekat\nZasedala vladina radna grupa za izgradnju beogradskog metroa. Mali: Realizacija do kraja 2020, kako je obećano\nNA drugoj sednici Radne grupe za realizaciju projekta izgradnje beogradskog metroa, u Vladi Srbije odlučeno je da se prethodna studija opravdanosti sa generalnim projektom, koju je uradila firma "Ežis", uputi Republičkoj revizionoj komisiji, kao i da se izabere finansijski savetnik koji će za Vladinu radnu grupu uraditi finansijsku i ekonomsku analizu projekta izgradnje beogradskog metroa.\nMinistar finansija Siniša Mali izjavio je juče da su javne finansije dobre, i da Srbija ima mogućnost da obezbedi novac za izgradnju metroa.\nPrema njegovim rečima, realno je da do kraja naredne godine počne realizacija tog velikog projekta i ispuni dato obećanje. Prošle nedelje je, navodi, imao odvojene sastanke i s francuskim i s kineskim kompanijama koje su izrazile želju da finansiraju ovaj projekat.\nPročitajte još: Radojičić: Metro počinje da se gradi 2020. godine, kupujemo još 100 autobusa za GSP i 10 saniteta za domove zdravlja\nOsim Mihajlovićeve, ministra Siniše Malog i ostalih članova, sastanku Radne grupe prisustvovali su i gradonačelnik Beograda Zoran Radojičić, predstavnici kineske kompanije "Pauer Čajna" i francuske kompanije "Ežis".\nNA sastanku su predstavljene linija 1 metroa, koja bi se protezala od Železnika do Mirijeva (dužine 21,3 km), čija je procenjena vrednost 2,33 milijarde evra, i linija 2 od Zemuna do Mirijeva (dužine 19,2 km), čija je procenjena vrednost 2,07 milijardi evra.


Gianni De Biasi napustio klupu fudbalske reprezentacije Albanije - Vijesti sa Balkana i Svijeta\nGianni De Biasi napustio klupu fudbalske reprezentacije Albanije\nTIRANA (AA) – Italijanski stručnjak Gianni De Biasi saopštio je danas u Tirani da više nije selektor fudbalske reprezentacije Albanije, javlja Anadolu Agency (AA).\n“Od danas nisam trener reprezentacije. Napuštam reprezentaciju i nemam novu ekipu. Svih ovih godina sam se opirao iskušenjima i poslovnim ponudama jer je moje mjesto bilo voditi momke i ostvarivati ciljeve”, rekao je De Biasi na današnjoj konferenciji za medije.\nKako je kazao, reprezentaciju napušta sada kako bi novom selektoru Albanije dao vremena da se upozna s igračima u preostalim kvalifikacionim utakmicama za Svjetsko prvenstvo 2018.\n“Moj ciklus kao trenera reprezentacije je završen, ali ništa ne može uništiti vezu s ljudima koje sam u ovih pet godina imao priliku upoznat”, poručio je De Biasi.\nReprezentacija Albanije je 11. juna u okviru kvalifikacija za Svjetsko prvenstvo u Rusiji ostvarila ubjedljivu pobjedu protiv Izraela (3:0) i popela se na treće mjesto u grupi ”G”.\nReprezentacija Albanije sa tri pobjede i tri poraza osvojila je devet bodova u kvalifikacijama, sedam manje od Španije i Italije.\nPOVEZANE STAVKEAlbanıjaGianni de Biasi\nKvalifikacije za EURO 2018 u rukometu: Srbija nadomak plasmana, BiH i Crna Gora odlučuju o svojoj sudbini\nKvalifikacije za EURO 2018 u rukometu: Španija prejaka za BiH, ostaje šansa u Beču


Spomenik Hugu Buliju - začetniku fudbala u Srbiji\nSpomenik Hugu Buliju – začetniku fudbala u Srbiji\nTanjug 22. maja 2021. 13:22\nBEOGRAD – Spomenik Hugu Buliju, beogradskom Jevrejinu koji je 1896. godine iz Berlina u Srbiju doneo prvu fudbalsku loptu, svečano je otkriven danas na Adi ciganliji u sklopu sportskog kompleksa Fudbalskog saveza Beograda (FSB).\n„Ako ne čuvamo sećanje na istoriju, na ljude koji su doneli mnogo toga lepog u naš grad i našu zemlju, onda nećemo imati budućnost. Na ovaj način ostajemo dosledni onome što smo radili kroz istoriju. Ovim gestom želimo da pokažemo da ćemo pamtiti sve one koji su u prošlosti dali doprinos fudbalu naše zemlje, a pogotovo čoveka kao što je Hugo Buli koji je u Beograd doneo prvu fudbalsku loptu“, rekao je Pantelić.\nZamenik gradonačelnika Beograda Goran Vesić podsetio je da je Buli te davne 1896. osnovao Loptačku sekciju pri Beogradskom gimnastičkom društvu „Soko“, a da se sa fudbalom „upoznao“ dok je studirao u Berlinu i igrao za klub Germanija.\n„Zahavlni smo svima koji su prethodnih 125 godina gradili beogradski fudbal. Došli smo dotle da imamo pobednika Kupa evropskih šampiona, da posedujemo velike klubove i bogatu tradiciju. Ovaj spomenik je znak da ne zaboravljamo one koji su mnogo toga učinili na početku, a to je ovaj čovek koji je ne samo doneo prvu fudbalsku loptu, već bio i trener, organizovao fudbal i čitav svoj život posvetio fudbalu“, konstatovao je Vesić.


Aroniju više niko neće da gaji: | Agroservis\n> Aroniju više niko neće da gaji:\nAronija se, ističu stručnjaci, veoma dobro prilagodila uslovima valjevskog kraja. Dobro podnosi niske temperature, otporna je na bolesti, u punom rodu daje više od 10 tona po hektaru. Marko Marković iz Jovanje gaji 700 sadnica aronije na 50 ari, godišnje bude od četiri do pet tona ploda.\n- Jeste aronija dobra i lekovita, ali malo ljudi to ceni - kaže Marko Marković. - Trenutno je za ovo voće loše tržište, nema organizovanog otkupa, ali se snalazimo, aroniju plasiramo preko društvenih mreža, po nekoliko kilograma. Više nam odgovara da sve količine prodamo odjednom, po nižoj ceni, ali da novac dobijemo odmah. Ovako, ako neko kupi 200 kilograma za džem, ili sok, moramo da čekamo da proda svoj proizvod da bismo aroniju naplatili.\nKada su počeli, kaže Marković, kilogram aronije koštao je od 800 do 1.000, a sada svega od 150 do 200 dinara.\n- Da nije problem prodaja, mogli bismo i sa ovom cenom da se uklopimo, jer nema velikih ulaganja kao na početku, sem što platimo nadnicu beračima - dodaje Marković.\nInače, kada se aronija pojavila u Srbiji, cena za kilogram je išla i do 2.500 dinara. Danas, mnogi vlasnici zasada prodaju aroniju i za stotinak dinara, ukoliko kupac želi sam da je bere. Prerada se najviše isplati, jer litar čistog soka od aronije može da se naplati i 1.000 dinara.\nPRODAJA SA KUĆNOG PRAGA\nInteresovanja proizvođača za podizanje novih zasada aronije praktično nema, čak su u proteklim godinama i smanjene površine pod ovim voćem - ističe Đorđe Sovilj iz Poljoprivredne savetodavne i stručne službe Valjevo. - U valjevskom kraju aronija se prodaje na malo, sa kućnog praga, a proizvođači koji imaju veći rod aroniju prerađuju u sokove, džemove, voćna vina, liker, ili plod lageruju u hladnjače i kasnije plasiraju na tržište.


AMERIKA U OFANZIVI NA DODIKA I RS: Diplomate iz Vašingtona opsedaju Sarajevo, odakle prete sankcijama\nD. MILINKOVIĆ / S. MIŠLJENOVIĆ\n18. 11. 2021. u 09:00\nAMERIČKE diplomate koje poslednjih dana bukvalno opsedaju Sarajevo, u svojim koferima ponovo donose dobro oprobani recept SAD za rešavanje kriza u regionu - pretnje sankcijama.\nOvom "obruču" koji Vašington, uz pomoć Brisela, očigledno pokušava da stegne oko Republike Srpske i Milorada Dodika, pridodati su i pozivi britanskih diplomata da NATO preplavi Bosnu i Hercegovinu.\nTako je savetnik Stejt departmenta Derek Kolet u utorak isporučio članovima Predsedništva BiH pismo američkog državnog sekretara Entonija Blinkena, ali su ključne poruke depeše iz Vašingtona zapravo bile upućene - Dodiku. Naime, Blinken je lidere u BiH upozorio da će "svako jednostrano povlačenje iz državnih institucija i pokušaj destabilizacije 'Dejtona' biti sankcionisan, a to uključuje i razmatranje sankcija".\nZahtevi da se pojačaju NATO trupe, Foto ZPortal\nOvaj "štap" koji Vašington već duže od dve decenije koristi za disciplinovanje neposlušnih na Balkanu, produžen je pre nekoliko meseci odlukom predsednika DŽozefa Bajdena da zamrzavanje imovine i zabrana ulaska u SAD mogu biti primenjeni na svakog za koga se proceni da "destabilizuje region".\n- Sankcije su sredstvo koje su SAD koristile u prošlosti i spremni smo da ih opet upotrebimo. To je nešto što jasno stavljamo do znanja liderima u BiH - poručio je Kolet u Sarajevu.\nVašington pokušava da sinhronizuje ovaj pritisak na RS i Dodika i sa Briselom, gde su pojedine države članice pokušale da na sastanku šefova diplomatija u ponedeljak nametnu i temu sankcija srpskom članu Predsedništva BiH. Za "kažnjavanje" Dodika založile su se Nemačka, Holandija, Češka, Luksemburg i Belgija, ali je Mađarska odmah spustila rampu i sprečila usvajanje ove odluke.\nSrđan Graovac, iz Centra za društvenu stabilnost, kaže, za "Novosti", da je sve ovo deo šire strategije pozicioniranja velikih sila, pre svega SAD, pred ključne pregovore o BiH, ali i o kosovskom pitanju, koji očigledno slede naredne godine:\n- Sledi snažan pritisak da se BiH iznutra preuredi, a paralelno s tim i da se reši pitanje statusa KiM. Sve čemu svedočimo u BiH, bilo da rade Bošnjaci, Hrvati, Srbi ili Amerikaci, kao oni koji hoće da uzmu ključ pregovora u svoje ruke, deo je pozicioniranja.\nSa sastanka na kojem je Kolet (treći zdesna) predao Blinkenovo pismo, Foto AP\nAmerikanci vrše odmah od starta, po staroj navici, snažan pritisak na Dodika kako bi ga već sada naterali na određena popuštanja i da oslabe njegovu pregovaračku poziciju. Ali, Dodik nije naivan čovek i ako neko poznaje matricu po kojoj diplomate SAD funkcionišu, onda je to on. Dodik zauzima potpuno oportun stav američkim interesima, gde jasno kaže da ne samo da neće izaći u susret njihovim zahtevima, nego će čak vratiti nadležnosti oduzete Srpskoj.\nPolitikolog Vlade Simović kaže nam da iskustvo u BiH pokazuje da je bilo kakvo uplitanje stranog faktora - kontraproduktivno:\n- Fokus politike treba usmeriti na postizanje kompromisa domaćih političkih aktera.\nPotpuno je besmislena priča o uvođenju sankcija Srpskoj i njenim političkim predstavnicima koji su legitimno izabrani. Nijedna institucija RS ne krši međunarodne standarde, tako da se postavlja pitanje kako opravdati sankcije, koje bi samo vodile dalje u eskalaciju unutrašnje krize u BiH.\nBlinken je u pismu Dodiku, Željku Komšiću i Šefiku DŽaferoviću, između ostalog, poručio da se u BiH razvila politička kriza koja preti regionalnoj stabilnosti.\nŠta predviđa dopunjena uredba koju je pripremio Američki predsednik\nBajdenove mere i za nepoštovanje presuda Haga\nIZVRŠNA uredba 14033, kojom je američki predsednik Bajden u junu proširio opseg mogućih sankcija za Zapadni Balkan, koje između ostalog podrazumevaju:\n* Sankcionisanje bilo koje osobe za koju Sekretarijat za finansije, u konsultaciji sa Stejt departmentom, utvrdi da je "odgovorna ili da je saučesnik, direktno ili indirektno angažovana u akcijama ili politici koje prete miru, bezbednosti, stabilnosti ili teritorijalnom integritetu bilo kog područja ili države na Zapadnom Balkanu i podrivaju demokratske procese i institucije u regionu".\n* Kaznenim merama mogu biti obuhvaćene i osobe koje su odgovorne za "ozbiljno kršenje ljudskih prava i koje su umešane u korupciju u regionu, uključujući proneveru javnih sredstava, otuđenje privatne imovine za ličnu korist ili u političke svrhe i mito".\n* Kazne mogu da se upotrebe i protiv onih koji krše Prespanski sporazum i zaključke Konferencije o sprovođenju mira koja nadgleda situaciju u BiH.\n* Predviđene su sankcije i ukoliko se krše odluke Međunarodnog rezidualnog mehanizma za krivične sudove, koji je naslednik Haškog tribunala.\nMilorad Dodik NATO Stejt department DŽozef Bajden Sarajevo vesti Derek Kolet


DURATOVIĆ: POLOŽITI RAČUNE GRAĐANIMA | Prijedor24.com - Više od informacije!\nPočetna Politika DURATOVIĆ: POLOŽITI RAČUNE GRAĐANIMA\nDURATOVIĆ: POLOŽITI RAČUNE GRAĐANIMA\nU šta je bivša gradska vlast utrošila preko 20 miliona KM koja su Prijedoru doznačena u periodu od 2014. do 2019. godine za sanaciju šteta i projekte zaštite od poplava, odborničko je pitanje koje je, na posljednjem skupštinskom zasjedanju, postavio predsjednik lokalnog parlamenta Mirsad Duratović.\nDuratović je podsjetio da je na sjednicama Skupštine grada Prijedora, u prošlom sazivu, četiri puta tražio detaljnu informaciju o ovome, ali da je bivši gradonačelnik samo taksativno nabrojao neke od realizovanih stavki, od kojih mnoge nisu imale veze sa poplavama. Predsjednik gradske skupštine ističe da se lako uvjeriti na terenu da nisu urađeni putevi koji su konstantno plavljeni, poput dionice Tukovi-Bišćani-Volar, da nema najavljenog odbrambenog nasipa niti saobraćajnice kod Žegerska mosta. Mirsad Duratović napominje da je i tadašnja skupština donijela zaključak kojim je obavezala bivšeg gradonačelnika da podnese izvještaj o utrošku ovih sredstava, ali da on to nije ispoštovao.\n“Gradonačelnik je u jednom od svojih izvještaja samo malo taksativno poredao neke projekte koji su finansirani sredstvima Vlade RS ili iz evropskih fondova, a tiču se rekonstrukcije putne infrastrukture oštećene u poplavama. Tad je naveo da je od tih sredstava asfaltiran put od „Žitoprometa” do “Bosnamontaže”, da je asfaltiran put Donja Ćela – Saničani, te neki putevi u Kozarcu. Svi građani znaju da put “Žitopromet” –“Bosnamontaža” nikada nije bio pogođen poplavama”, rekao je Duratović i zaključio:\n“Kad se sve sabere, tadašnji gradonačelnik je odbio da podnese izvještaj o utrošku nešto preko 21 milion KM. Na posljednjoj sjednici Skupštine grada tražio sam od zamjenika gradonačelnika Prijedora da se sve ove informacije prikupe i da se građanima Prijedora položi račun. Malo je nedostajalo da grad i ove godine opet bude poplavljen, a pogotovo naselja na lijevoj obali Sane”, poručio je Mirsad Duratović.


Nekoliko drugih svedoka već je svedočilo da je Bolton bio duboko uznemiren činjenicom da je Trampov lični advokat Rudi Đulijani iza kulisa radio na tome da pritisne Ukrajinu da istraži demokrate i kandidata za predsedničku nominaciju 2020. Džoa Bajdena za navodnu korupciju, o čemu se nikad nisu pojavili dokazi. Đulijani je navodno vodio, ono što kritičari nazivaju "spoljnom politikom iz senke", iza leđa Stejt departmenta.\nBolton je, prema navodima nekih svedoka, navodno nazvao Đulijanijeve radnje "narko dilom" i rekao da ne želi da ima išta s tim. Tramp je otpustio Boltona prošlog meseca, pošto su se sukobljavali u vezi sa nekoliko pitanja, uključujući Ukrajinu.\nOd odlaska iz Bele kuće Bolton se nije pojavljivao u javnosti, a njegov advokat rekao je da bivši ambasador u UN nije spreman da se "dobrovoljno pojavi pred Kongresom", što znači da će odbori Predstavničkog doma morati da mu upute obavezujući poziv.\nPredstavnički dom pod kontrolom demokrata održava pretrese iza zatvorenih vrata kako bi utvrdio ima li osnova da Tramp bude opozvan, jer je tražio od strane zemlje, Ukrajine, da "iskopa prljavštinu" o njegovom političkom rivalu, u cilju da mu pomogne da osvoji drugi mandat. Tramp je navodno zadržavao skoro 400 miliona dolara vredne preko potrebne vojne pomoći Ukrajini, uslovljavajući predsednika te zemlje Volodimira Zelenskog da javno obeća da će istražiti Bajdena i demokrate.


Ovo su wellness tajne manekenke Kaie Gerber, ćerke čuvene Cindy Crawford - WANNABE MAGAZINE\nOvo su wellness tajne manekenke Kaie Gerber, ćerke čuvene Cindy Crawford\nVerujemo da ste čuli za Cindy Crawford, a sada je vreme da pažnju posvetite njenoj ćerki, Kai Gerber – koja je takođe sada već poznato ime u svetu mode i manekenstva. Kaia je nastavila koracima svoje mame, i kroz samo nekoliko godina izgradila je uspešnu karijeru supermodela, a tokom karantina kreirala je i svoj jedinstveni književni klub. Iako se kreće u branši posla svoje poznate majke, ona nikako nije u njenoj senci, već neprikosnoveno korača svojim putem i pokazuje kako izgleda život supermodela savremenog doba. Kaia ima samo dvadeset godina, ali već nam se čini da je na svom pravom životnom putu, a ukoliko se pitate odakle dolaze njen uspeh i sjaj u očima – u nastavku pročitajte koje su njene wellness tajne.\nMuzika za popravljanje dobrog raspoloženja\nKada se ne oseća dobro, ili želi da se oraspoloži – Kaia se okrene muzici. Ona trenutno najviše sluša muzičarku Charlotte Lawrence, koja joj je i prijateljica, ali svakako tvrdi da je muzika ono što je inspiriše i u čemu uvek uživa. Slušanje muzike je njen svakodnevni ritual, i ako ste do sada muziku slušali samo kako biste popunili tišinu – vreme je da počnete da je slušate posvećenije.\nPažnja posvećena mentalnom zdravlju\nKaia je veoma posvećena svom mentalnom zdravlju, i mada je svesna da je trenutno globalna situacija teška i da je sasvim u redu da se ne osećamo dobro u svakom trenutku – ona ipak nalazi načine da se svakog dana podseti na dobre stvari. Svakog jutra, kada ustane, ona u svoj dnevnik unese listu stvari na kojima je zahvalna, kao i stvari koje bi je tog dana učinile srećnom. Zatim, na kraju dana se vrati ovoj listi, i dopiše one stvari za koje smatra da bi je dodatno usrećile, i ponovi na čemu je zahvalna. Ovaj jednostavni ritual pomaže joj da ima osećaj kontrole nad svojom srećom, i podseća je na to koliko je blagoslovena. Takođe, ako stvari baš ne pođu po dobru, Kaia svaki dan kaže – “Danas je novi dan”.\nGlamur je stvar stava\nIako Kaia ima priliku da se oseća izuzetno glamurozno u onim situacijama kada joj profesionalni frizeri stilizuju kosu, šminkeri od nje prave divu i onda kada šeta modnom pistom u odevnim komadima najpoznatijih kreatora – ona je tokom života naučila da se oseća glamurozno i u trenerci i patikama. Upravo zato, ona tvrdi da je glamur stvar stava i mindseta, jer bez njega se nećete osećati glamurozno čak i kada izgledate kao devojka od milion dolara.


MARIĆ: Spremna tri scenarija za Šabac : Nadlanu.com\nMARIĆ: Spremna tri scenarija za Šabac\nObjavljeno 19. maj 2014. / 11:53:48\nU ovom trenutku za Srbiju je najvažnija borba za Šabac, u tom pravcu se upućuje sva pomoć iz inostranstva i timovi koji su stigli iz 17 zemalja, izjavio je danas načelnik sektora za vanredne situacije Ministarstva unutrašnjih poslova Predrag Marić i dodao da su pripremljena tri scenarija za reagovanje.\n"U slučaju najgoreg scenarija, tamo je ceo sremski potez potencijalno ugrožen", rekao je on za televiziju B92 i najavio da se “taj talas vode iz Hrvatske očekuje najverovatnije u sredu”.\n“Danas je zbog toga u Šidu ministar (unutrašnjih poslova) Stefanović“, izjavio je Marić, koji je podsetio da borba za Šabac traje već nekoliko dana.\nNavodeći da imamo tri scenarija za reagovanje, u zavisnosti od količine vode koja će doći iz Hrvatske, on je objasnio da “prvi ne bi podrazumevao evakuaciju većeg broja sela”, dok drugi “podrazumeva evakuaciju i Šida, i Bosuta i čitavog niza manjih mesta”.\nUvek računamo na najcrnji scenario, a to je treći kojim se predviđa “da poplavni talas bude takve jačine da ugrozi i Sremsku Mitrovicu“, rekao je Marić.\nOn je dodao da je druga kritična tačka na koju se sada koncentrišu ekipe za evakuaciju “veliko pokretanje klizišta u Malom Zvorniku”, koje je počelo u toku noći. “Praktično je planina počela da klizi ka Drini, uz potencijalnu mogućnost da se napravi prirodna ustava koja bi Drinu skrenula prema Malom Zvorniku i dovela do njegovog plavljenja”.\nUpozoravajući da se u Srbiji “pokrenulo na stotine klizišta”, on je podsetio da je premijer Vučić dao nalog da se danas sastane Komisija za sanaciju šteta od klizišta koja će da razmotri koja od njih će moći da se saniraju.\nKao jako dobru vest Marić je naveo da je elektroenergetski sistem u zemlji očuvan i dodao da u ovom trenutku ne očekuje ništa što bi ga ugrozilo. Na pitanje da prokomentariše tvrdnje da je Krupanj bio zaboravljen pet dana, Marić je rekao da to mora žestoko da demantuje.\n"Niko nikog nije zaboravio", istakao je on i dodao da fizički nije bilo moguće da ekipe stignu ranije u taj grad, koji su prekjuče zatekle u stanju “kao posle ratnog razaranja”. Od tada se radi na tome da sva neophodna pomoć stigne do stanovništva.\nVećim mestima potrebna veća pomoć, ali niko nije zaboravljen, ponovio je Marić i dodao da “imamo kapacitet da sve uradimo kako treba”, ali da je posebno važno da građani slušaju preporuke i apele državnih organa, a ne glasine i poluistine koje stvaraju nepoverenje.\nGovoreći o vrhu poplavnog talasa koji se približava Beogradu, Marić je istakao da je ubeđen da je grad uradio sve što je trebalo i da nema opasnosti, pa ni potrebe da građani prave zalihe hrane i vode u kući.


Ponedeljak, 26. 9. 2005.\nSutra počinje štrajk u EPS-u?\nBEOGRAD - Sindikat radnika EPS-a verovatno će danas početi pripreme za štrajk. Sindikalci su najavili da će krenuti u štrajk ako poslovodstvo EPS-a danas, na sednici Upravnog odbora, donese odluku o prodaji preduzeća sporednih delatnosti i objekata društvenog standarda, odnosno hotela i odmarališta. Vlada Srbije naložila je EPS-u da Agenciji za privatizaciju preda 21 firmu neelektroprivrednih delatnosti, odmarališta i hotela u vlasništvu ovog javnog preduzeća.\nPrivatizacija ovih firmi i objekata jedna je od obaveza koje je vlada preuzela prema MMF-u. Teško je očekivati da UO EPS-a neće poslušati vladu i tako ugroziti produženje finansijskog aranžmana sa ovom međunarodnom institucijom. Ipak, današnja sednica UO biće veoma napeta jer se neki direktori javnih preduzeća EPS-a ne slažu sa namerama vlade. U Sindikatu kažu da će u slučaju pozitivne odluke EPS-a sutra odlučiti o načinu sprovođenja štrajka.\n"Ogorčeni smo što vlada i EPS ne poštuju sporazume koje su potpisali sa nama. Obećali su da firme neće prodavati u periodu od dve do četiri godine, kao i hotele i odmarališta, dok se tačno ne utvrdi vlasništvo radnika i države u ovim objektima. Sada niko ne želi da priča sa nama, a sve ide na doboš", kažu u Sindikatu.\nDinkićev tim za uništenje firmi


Delegacija Parlamentarne skupštine BiH u Strazburu na četvrtom dijelu redovnog godišnjeg zasjedanja Parlamentarne skupštine Vijeća Evrope\nČlanovi Delegacije Parlamentarne skupštine Bosne i Hercegovine (PSBiH) u Parlamentarnoj skupštini Vijeća Evrope (PSVE) Milica Marković i Damir Arnaut učestvovat će na četvrtom dijelu redovnog godišnjeg zasjedanja PSVE, koje će se od 8. do 12. oktobra održati u Strazburu.\nCentralna debata jesenjeg dijela zasjedanja PSVE bit će posvećena krizi u funkcioniranju Vijeća Evrope i jačanju procesa donošenja odluka u PSVE.\nBit će razmotren i izvještaj posmatračke misije Vijeća Evrope o vanrednim predsjedničkim i parlamentarnim izborima u Turskoj, a raspravljat će se i o tretmanu palestinske manjine u pravnom sistemu Izraela.\nTokom zasjedanja u Strazburu bit će riječi i o tokovima novca iz islamskih zemalja u Evropi s ciljem sprečavanja radikalizacije, ali i islamofobije, kao i o problemu radikalizacije migranata i iseljeničkih zajednica u Evropi.\nU okviru zasjedanja bit će održana i sjednica Komiteta za pravna pitanja i ljudska prava PSVE, na kojoj će član naše Delegacije Damir Arnaut, u svojstvu izvjestioca, predstaviti svoj izvještaj na temu „Omogućavanje boljeg praćenja preporuka Evropskog komiteta za sprečavanje mučenja i neljudskog i ponižavajućeg postupanja ili kažnjavanja (CPT) – pojačana uloga PSVE i nacionalnih parlamenata“.\nTokom jesenjeg dijela redovnog zasjedanja PSVE bit će dodijeljena i nagrada „Vaclav Havel“ za dostignuća na polju zaštite ljudskih prava. (kraj)


Izborno veće za žalbe – Žalba Srpske liste neosnovana\nBeta 13. septembra 2019. 21:00\nIzborno veće je odbilo žalbu Srpske Liste kao neosnovanu, ocenivši da je odluka Centralne izborne komisije (CIK) pravedna i zakonita i da je isto uputstvo usvojeno uz pravilnu primenu materijalnog prava navedenog u spornoj odluci, kaže se u odluci ovog veća objavljenoj na veb stranici.\nČlan CIK iz Srpske liste, Stevan Veselinović, napustio je sednicu komisije kada je doneta odluka da sva dokumenta za identifikaciju birača moraju biti izdata na Kosovu. „Prekršen je član 90. zakona o izborima i član 16. izbornog pravila 09/2013 gde se jasno kaže da se za glasanje kao način identifikacije birača koriste sva važeća dokumenta sa izuzetkom vozačke dozvole koja mora biti izdata na Kosovu. (izvod iz zakona i izbornih pravila)“, naveo je Veselinović u saopštenju.\n„Tako je bilo na svim prethodnim izborima i sada je neko odlučio da donese drugačiju odluku, odluku koja je politička i nezakonita i da zabrani korišćenje dozvoljenih dokumenata“, istakao je Veselinović i dodao da je od suštinskog značaja da se zakoni i izborna pravila poštuju.\nOn je dodao da je ta odluka CIK-a „direktno uperena protiv srpskog naroda na Kosovu i ima za cilj da onemogući što većem broju Srba sa pravom glasa da glasaju i biraju svoje predstavnike“.


SAD su kinesku firmu stavile na crnu trgovinsku listu, uz obrazloženje da njene aktivnosti ugrožavaju američku nacionalnu bezbednost i da se njena oprema može iskoristiti za špijuniranje u korist Pekinga.\nRos je dodao još 46 ogranaka "Huaveja" na crnu listu sa kojima SAD neće trgovati.\n"Huavej" je dobio privremenu dozvolu radi olakšanja prelaza, a koja je trebala da istekne danas.\nOdlaganje mere je osmišljeno kako bi omogućilo kompanijama poput "Gugla" da trguju sa ovom kompanijom dok se prilagođavaju zabranama.\n"Huavej" je u saopštenju naveo da je protiv odluke o dodavanju ogranaka na crnu listu i da je donesena odluka politička.


Saveti za uspešno vođenje eksternih timova | Desk&More\nDobra internet konekcija, privatne telefonske kabine i koordinator prostora koji je uvek na licu mesta, od presudnog su značaja za rad eksternih timova. Na ovaj način, eksterni saradnici se osećaju kao da su na radnom mestu, bez obzira što se nalaze kilometrima daleko od sedišta kompanije. Ovo i menadžerima značajno olakšava proces vođenja timova. Rad na daljinu i u kancelariji se značajno razlikuju što zahteva drugačije pristupe vođenja internih i eksternih timova. Zapošljavanje timova koji se fizički nalaze van kompanije omogućava poslodavcima da rade sa stručnjacima iz celog sveta, dok ljudi koji traže ovakav oblik posla imaju veće mogućnosti zapošljavanja, više prihode i slobodu izbora kancelarije. Upravo iz pomenutih razloga, sve više se širi spektar industrija koje se odlučuju da primene ovaj model u svom poslovanju.\nPrema rezultatima istraživanja objavljenim na sajtu Fortunly.com oko 46% poslodavaca ističe da im angažovanje eksternih timova omogućava veći izbor talentovanih kadrova, kao i saradnju sa profesionalcima čije usluge nisu konstantno potrebne u kompaniji, već prema potrebama specifičnih projekata. Ovo je jedan od razloga zbog kojih oko 37% malih biznisa ima jedan ili više eksternih timova sa kojima saruđuju. Svakako, eksterna saradnja je isplativije i produktivnije rešenje kako za poslodavce, tako i za eksterne stručnjake.\nMeđutim, ovaj model se pokazao dosta težim za menadžere zbog smanjene mogućnosti interakcije sa članovima tima, direktne supervizije njihovog rada i sporijeg protoka informacija. Adekvatna edukacija menadžera i deljenje iskustava o tome kako da se održi produktivnost i motivacija saradnika na daljinu, preduslov je uspešnosti eksterne saradnje.\nZapošljavanje eksternih timova\nHarvard Business Review je objavio istraživanje o uspešnim menadžerskim praksama vođenja timova na daljinu. Jedna od njih je savetodavna kompanija ghSmart, koja preko 25 godina oko 80% svog posla obavlja remote.\nKao jedan od najvažnijih faktora uspešne saradnje na daljinu, lideri ove kompanije navode angažovanje adekvatnih ljudi. To znači da pri intevjuisanju i potrazi za eksternim saradnicima pored profesionalnih kompetencija, vrednujete njihove tehničke sposobnosti, spremnost za samostalan rad, nezavisnost i odgovornost. Pored toga, izbor stručnjaka će svakako biti veći jer možete zaposliti ljude sa bilo kog mesta u svetu.\nPoslovni prostori za eksterne timove\nPored eksternih saradnika, mnoge kompanije praktikuju da povremeno svojim zaposlenima omoguće remote režim rada. Promena radnog okruženja doprinosi povećanju produktivnosti i zadovoljstvu zaposlenih. Danas postoje različiti poslovni prostori koji se u potpunosti prilagođavaju potrebama vašeg biznisa, kada je u pitanju broj dana koliko ćete koristiti kancelarije, veličina timova i oprema.\nIznajmljivanjem ovakvih prostorija, osiguraćete svojim timovima produktivno i podsticajno mesto za rad, bez distrakcija. Poslovni prostori mogu biti dostupni 24/7 zbog čega ih biraju brojni eksterni timovi koji rade za kompanije u drugoj vremenskoj zoni. Pored fleksibilnih kancelarija, ličnih stolova, sala za sastanke, timovi u ovakvim poslovnim prostorima imaju kontinuiranu tehničku podršku, kao i potpunu bezbednost podataka.\nDefinisanje kanala komunikacije\nEfikasna komunikacija sa svim članovima tima bez obzira gde se nalaze predstavlja najveći izazov za menadžere. Svakako je lakše otići do susednog stola i porazgovarati sa kolegom, nego sastavljati mejlove i poruke o pitanjima vezanim za projekat. Ali, kada radite sa eksternim timovima, to neće biti moguće. Prvi korak je definisanje kanala komunikacije prema tipu informacija. Na primer, ukoliko vam treba kratak odgovor na pitanje, možete poslati poruku, za hitne informacije najbolji je poziv, za izveštaje, planove i analize preporučuju se video sastanci, dok je email dobro rešenje za detaljnije prikupljanje podataka i materijala.\nDanas postoje različiti alati i sistemi, koji garantuju bezbednost podataka pa se efektivno koriste za remote poslovanje, tako da vam preostaje samo da izaberete onaj koji najviše odgovara potrebama vašeg biznisa.\nPored online komunikacije, menadžeri treba da podstiču saradnju između timova koji rade na istoj lokaciji, iz istog grada ili zemlje, jer se na taj način jača interna kultura kompanije bez obzira na mesto gde se zaposleni nalaze.\nPostavljanje očekivanja i smanjenje mikromenadžmenta\nKljuč uspešnog vođenja eksternih timova ogleda se u uspostavljanju međusobnog poverenja. Konstantno proveravanje vaših zaposlenih može izazvati osećaj nepoverenja i pojačati stres. Umesto mikromenadžmenta i “nadgledanja” da li i na koji način vaš tim obavlja svoje zadatke, efektivnije rešenje je postavljanje jasnih očekivanja. Na početku svake radne nedelje dajte jasne instrukcije u vezi zadataka koje treba uraditi, standarda kvaliteta, kriterijuma vrednovanja i rokova za obavljanje posla.\nBudite realni i obavezno tražite feedback od svog tima kako biste osigurali usklađenost. Na taj način, ukazaćete poverenje svojim zaposlenima i dati im slobodu da rade na način i tempom koji njima odgovara sve dok poštuju postavljena očekivanja.\nStrukturisano praćenje produktivnosti\nPored postavljanja očekivanja, menadžeri treba da uspostave sisteme za praćenje napretka zaposlenih koji će im dati jasan uvid u učinak svakog člana tima bez obzira gde se nalazi njegova kancelarija.\nPostoje različiti alati za upravljanje remote projektima, kao što su Asana, WorkflowMax, Jira i mnogi drugi, koji liderima omogućavaju da definišu projekat po zadacima, da prate izvršenje tih zadataka, da komuniciraju sa zaposlenima i prate njihovu produktivnost na jednom mestu.\nOdržavanje socijalne interakcije u online kancelariji\nJoš jedan zadatak uspešnog vođenja eksternih timova je briga o njihovoj motivaciji i blagostanju. Bez obzira što se sedište vaše firme ne nalazi u mestu gde su zaposleni, možete im u njihovom gradu obezbediti adekvatan radni prostor, koji će im dati osećaj da su u samoj kompaniji. Rad u takvim kancelarijama, pored toga što će im obezbediti savršene uslove koji podstiču produktivnost, obično poseduje zajedničke prostorije gde mogu provoditi pauze sa drugim ljudima koji rade slične poslove.\nPored podsticanja ovog oblika fizičkog kontakta, menadžeri bi trebalo da odvoje vreme za kratke meetap-ove, tokom kojih mogu pričati i o neformalnim temama kako bi bolje upoznali svoje eksterne timove. Sve pomenuto će zadovoljiti potrebu ljudi za uključenošću i pripadanjem grupi, koja je ugrožena prilikom rada od kuće.\nUkoliko priroda vašeg biznisa nije vremenski uslovljena, svojim zaposlenima možete dozvoliti da sami biraju vreme kada će raditi, ali da tačno znate kada će vam biti dostupni u coworking prostorima. Na ovaj način dajete svojim zaposlenima priliku da sami organizuju svoj rad, kao i da preuzmu veću autonomiju i ličnu odgovornost što poboljšava njihovo angažovanje, zadovoljstvo i produktivnost u obavljanju posla.\nZnačaj mentorstva za eksterne timove\nUspešnom vođenju eksternih timova u velikoj meri će doprineti i vaše mentorske veštine. Važno je da pored menadžera budete mentor svom timu, koji ih vodi kroz proces obavljanja posla i na koga mogu da se oslone. Posvetite pažnju profesionalnom razvoju vaših zaposlenih bez obzira što rade van kompanije. Ne zaboravite da vaš eksterni tim daje svoj doprinos uspehu projekta, te bi trebalo da ima iste mogućnosti usavršavanja, treninga i podsticaja kao i drugi zaposleni koji rade u kompaniji.\nRad sa eksternim timovima može biti i te kako korisniji i produktivniji kako za vas, tako i za vaše zaposlene. Mogućnost da sami biraju svoju fleksibilnu kancelariju, pa čak i kolege sa kojima će provoditi pauze, umnogome doprinosi njihovom zadovoljstvu i posvećenosti. Zbog toga je važno da menadžeri svojim eksternim timovima otkriju sve benefite ovakvog načina rada, te da ulože trud u međusobnu interakciju i razmenu informacija bez obzira gde se nalaze. Kroz poverenje, empatiju, jasnu komunikaciju i transparentan pristup vaši zaposleni mogu biti mnogo motivisaniji i produktivniji nego u kancelariji.


„Zbog isteka registracije, ova imovina je u nemilosti kako države Crne Gore tako i Opštine Berane", kaže za Monitor nekadašnji aktivni član ovog kluba i sadašnji odbornik koalicije Zdravo Berane u lokalnom parlamentu Boris Boričić.\n„Klub faktički ne postoji, a ja pouzdano znam da izvan Berana vlada interesovanje za tu imovinu. Pribojavam se da avioni, jedrilice i druga oprema ne „odlete" odavde negdje prema jugu", kaže Boričić.\n„Slike razbacanih papira i fascikli po nekadašnjim kancelarijama više je nego tužna i odaje tešku nebrigu", kaže Boričić.\n„U bivšoj Jugoslaviji postojala su dva takva centra za obuku pilota tadašnje srednje vazduhoplovne škole iz Mostara, jedan u Puli i drugi u Beranama. Aero-klub Berane je preuzeo osnovnu obuku pilota JNA iz Mostara", kaže Boričić.\n„Dugo vreman pokojna Olga Šoškić iz Berana bila je jedina žena vojni instruktor letjenja. Ona je, kao što je poznato, dočekala penziju, ali je zbog ljubavi prema vazduhoplovstvu i dalje letjela, pa je i poginula u padu školskog aviona iznad Berana", prisjeća se Boričić.\n„Ne želim da ikoga izostavim, ali ću pomenuti samo da je jedan od najuspješnijih, koji je nastavio karijeru profesionalnog pilota, bio Vuka Zečević. On je penzionisan u Montenegro erlajnzu kao pilot embrajera", podsjeća Boričić.\n„Ovo je rijetko dobro izgrađen aerodrom. Nije ni čudo kada ga je izgrađivala ondašnja moćna vojska", kaže Boričić.\n„To su dva aviona marke utva 75. Jedan je u voznom stanju i registrovan, dok drugi lako može da se popravi i osposobi za letjenje. Zatim su tu četiri jedrilice od kojih su dvije marke blanik koje se još i danas koriste na atraktivnim takmičenjima, odnosno Red Bull manifestacijama i vratolomnim letovima. Za vitlo sam vam rekao da je jedino takve vrste u Crnoj Gori", ističe Boričić.


Đak je jedan od najvećih multibrend lanaca sportske opreme u Srbiji, Crnoj Gori i regionu jugoistočne Evrope. Svi najpoznatiji svjetski brendovi se nalaze u našem asortimanu: Nike, Adidas, Reebok, Hummel, Converse, Puma, Asics i mnogi drugi.\nPočeli smo sa idejom da najpopularnijim sportskim brendovima, prepoznatljivom uslugom i stabilnim poslovanjem unesemo zdrav duh u sve segmente života. Tržište sa kojeg smo krenuli prije više od dvije decenije je Srbija, a sada poslujemo i u Crnoj Gori, Bosni i Hercegovini i Makedoniji i širimo se i dalje.\nImamo široku ponudu najpoznatijih sportskih brendova obuće, odjeće i opreme za fudbal, trčanje, košarku, rukomet, odbojku, tenis i svakodnevne prilike. Kompanija je ekskluzivni uvoznik i distributer renomiranog danskog proizvođača sportske opreme Hummel, poznatog po svom rukometnom, fudbalskom i modnom programu. Kompanija je i ekskluzivni uvoznik i distributer brenda Kappa.\nNašu sportsku porodicu čini preko 700 zaposlenih i preko 80 maloprodajnih objekata širom regiona.\nNaš cilj je da svim generacijama, rekreativcima i sportistima ponudimo veliki izbor kvalitetne sportske opreme na jednom mjestu i da im obezbijedimo zadovoljstvo prilikom odabira i kupovine u našim radnjama kao i putem on-line kupovine.


Ružičić Novković: Ropstvo je posledica naše neodgovornosti - Dijalog.net\nNaslovna Društvo Ružičić Novković: Ropstvo je posledica naše neodgovornosti\nNovi Sad, 03. decembar 2021. – Komitet za prava osoba sa invaliditetom ovogodišnji Međunarodni dan osoba sa invaliditetom, 3. decembar, obeležava sa temom „Liderstvo i učešće osoba sa invaliditetom ka inkluzivnom, pristupačnom i održivom svetu posle Kovida 19“.\nPodsećamo, u toku je kampanja za podršku novosadskom Centru Živeti uspravno.\nTrenutno u Srbiji i većem delu sveta inkluzivno i održivo nije ništa, a pristupačna je samo neizvesnost zbog međusobnih odnosa i nejednakog ulaganja u samostalnost i očekivanja i omogućavanja punog društvvenog učinka svake osobe.\nU odnosu na prethodnu godinu, u Novom Sadu omogućeno je, po prvi put u državi, pravo na pun obim usluge personalne asistencije osobama sa invaliditetom koje po Pravilniku o bližim uslovima i standardima za pružanje usluga socijalne zaštite imaju pravo na njeno finansiranje iz opštinskog i gradskog budžeta ili putem namenskh transfera.\nAli nas je svega 37, jer je predviđeno da uslugu mogu da koriste samo društveno aktivne, punoletne osobe, koje imaju ostvareno pravo na uvećani dodatak za tuđu negu i pomoć. Imajući u vidu da se za svaku pojedinačnu uslugu po ovom Pravilniku mora imati zaseban poslovni prostor i po ugovoru zaposliti zasebni stručni radnik, to u startu po jednoj osobi podrazumeva iznos od bezmalo dva miliona dinara po jednoj osobi, koji se na 50 korisnika/ca povećava samo za cenu rada svake nove osobe koj asistira.\nTakođe državni minimalni standard je da se usluga za jednu osobu može organizovati 40 sati nedeljno.\nIskustvo na terenu pokazuje da je većini ljudi potrebno između 60 i 159 sati nedeljno uz angažovanje od 2 do 5 osoba imajući u vidu potebu za asistencijom dveju osoba za svaki transfer i raspored smena.\nImajući u vidu sve ovo, kao i to da osobe s nižim stepenom oštećenja i osnovnim dodatkom na tuđu negu i pomoć (a njih je najviše), te osobe koje ne mogu samostalno da odlučuju o sebi – nemaju pravo na uslugu personalne asistencije.\nPremda je ona po čl. 19 Međunarodne konvencije o pravima osoba s invaliditetom opšte pravo potencijalno svake osobe, ovu uslugu trenutno u Srbiji koristi manje od 300 punoletnih osoba u manje od 30 opština.\nNešto je bolja situacija sa uslugom ličnog pratioca detetu i učeniku, što je zapravo takođe asistencija osobama u okviru osnovnog sistema obrazovanja i vaspitanja, ali nije dostupna u toku školskih raspusta i nije za sve aktivnosti.\nU dobrom delu opština, u kojima se pruža nije bila dostupna u toku vanrednog stanja, kao što ni dnevne usluge u zajednici, i druge usluge u zajednici, među kojima je i pomoć u kući (ostale ne navodim jer nisu u skladu s Konvencijom i tekovinama međunarodnog pokreta osoba sa invaliditetom) – prekidaju se dok je osoba u izolaciji zbog kovida 19, i ukoliko nema mogućnost da boravi u vlastitom stanu propisuje joj se mera privremene institucionalizacije za to vreme.\nS druge strane, međunarodni pokret za samostalni život i deinstitucionalizaciju, kao i specijalni izvestilac UN i Komitet UN za prava osoba sa invaliditetom, od proleća prošle godine počeli da pozivaju na iznalaženje modaliteta i dobrih rešenja za hitnu deinstitucionalizaciju.\nUmesto toga, uporedo imamo ponovno zatvaranje ljudi u domovima bez obzira na to da li su vakcinisani ili nisu, kao meru sprečavanja širenja virusa uz redukovanje asistencije na nužnu da bi se smanjio kontakt osoblja sa korisnicima, pri čemu se, primera radi, u Domu za odrasle osobe sa invaliditetom na Bežanijskoj kosi desilo da osobe nisu imale asistenciju za odlazak u WC nego je kao mera prevencije uvedeno obavezno korišćenje guske i lopate.\nPored toga, a to se tiče i Novog Sada, u većini opština i gradova gde se organizuju usluge personalne asistencije, usluge ličnog pratioca detetu i učeniku i pomoć u kući, trebalo bi u državnom Pravilniku redefinisati jer to je zapravo personalna asistencija.\nNeophodno je imenovati ih tako i povezati u vrednosnom delu, te u startu korisnike/ce i direktne pružaoce upoznati sa prednostima samostalnog života i tekovinama pokreta za samostalni život da bi im, uz korišćenje asistencije (kome je potrebna) život tekao nesmetano.\nDirektnim pružaocima nije omogućeno zasnivanje ugovora o radu ili ako jeste, primer je Centar „Živeti uspravno“, lokalna samouprava ne pokriva pravo na plaćeno odsustvo za vreme praznika, ni pravo na godišnji odmor, niti prvi mesec dana bolovanja, kao ni pravo na slobodne dane u slučaju važnih porodičnih događaja, predviđenih Zakonom o radu.\nCentar sredstva za ovu namenu, više od dva miliona dinara na 20 asistenata/kinja godišnje obezbeđuje participacijom korisnika/ca i donacijama.\nPoznato nam je i da je sa nekim ličnim pratiljama prekinut ugovor o delu/privremeno-povremenim poslovima nakon što su se razbolelele i da im je zdravstvena ustanova na kućne adrese uputila račune za svoje usluge u vrednosti od nekoliko stotina hiljada dinara, što je sem ugrožavanja života ovih osoba, dovelo do toga da više nikada, zbog nesigurnosti odnosa prema njima, ne žele da rade ovaj posao.\nSve ovo bilo bi deo saopštenja Centra „Živeti uspravno“ povodom Međunarodnog dana osoba sa invaliditeom, koji je, dok se državni pravilnik ne promeni i zbog sporne odredbe u gradskom pravilniku da pravo na finansiranje ove usluge imaju osobe sa prebivalištem u Novom Sadu ne kraćem od godinu dana, u septembru pokreuo kampanju grupnog prikupljanja sredstava za asistenciju dvema osobama koje nemaju pravo na njeno finansiranje.\nJednoj koja ima asistenciju ali joj je potebna duže – 60 sati, dok grad Sombor pokriva 40, i drugoj kojaće za nekoliko dana dobiti rešenje o pravu na finansiranje usluge nakon 25 meseci delimičnog učešća grada Doboja – te je potrebno da do kraja godine obezbedimo još 1,7 miliona dinara.\nSve to, kažem, bilo bi deo saopštenja Centra „Živeti uspravno“, da mi se tokom poslednje dve nedelje po glavi ne motaju neka pitanja i poruke koje na osnovu dvodecenijskog rada s ljudima na terenu želim lično da uputim javnosti.\nTekst Milice Mime Ružičić Novković, u celosti, možete pročitati na portalu Autonomija.\nOznakeCentar Živeti uspravnoMilica Ružičić-NovkovićOSI\nPrethodno CPT usvojio Zaključna zapažanja o primeni Konvencije protiv torture od strane Republike Srbije\nSledeće Vlast u Srbiji podstiče nacifikaciju političkog polja i društva u celini\nTop Tags vladavina prava mediji konkurs Društvo mladi Civilno društvo istraživanje Evropska komisija Srbija i Evropska unija evropske integracije OCD ljudska prava lokalna samouprava Evropska unija Vlada Republike Srbije


Karadžić osporava iskaz sudskog veštaka o Srebrenici\nHome > Karadžić osporava iskaz sudskog veštaka o Srebrenici\nOkrivljeni tvrdi da je Međunarodna komisija za nestala lica pristrasna institucija.\nPiše: Velma Šarić iz Sarajeva (TU br. 734, 23. mart 2012.)\nBivši predsednik bosanskih Srba, Radovan Karadžić, osporavao je ove sedmice zaključke sudskog veštaka čija je organizacija zadužena za prebrojavanje i identifikaciju posmrtnih ostataka koji su nakon srebreničkog masakra, počinjenog 1995. godine, pronađeni u masovnim grobnicama.\nSvedok optužbe Tomas Parsons (Thomas Parsons) trenutno je direktor za sudsku medicinu pri Međunarodnoj komisiji za nestala lica (MKNL), dok je pre toga radio u laboratoriji za DNK-identifikaciju pri vojsci Sjedinjenih Država. Pred Haškim tribunalom je svedočio na još dva suđenja koja su se ticala Srebrenice.\nSedište MKNL-a je u bosanskoj prestonici Sarajevu; u pitanju je institucija koja je osnovana radi podrške Dejtonskom mirovnom sporazumu, kojim je 1995. okončan rat u Bosni i Hercegovini. Trenutno je to najveći svetski program sudske medicine za identifikaciju ljudskih ostataka – naveo je svedok.\nMKNL-ov spisak žrtava koje su pronađene u Srebrenici i oko nje bio je uveden među dokaze, ali nije objavljen zbog toga što neke porodice žrtava još uvek nisu obaveštene o tome da su im rođaci identifikovani – saopštilo je tužilaštvo sudu.\nKaradžićev pravni savetnik Piter Robinson (Peter Robinson) usprotivio se tome da taj spisak ostane neobjavljen, rekavši da treba ukinuti odluku o tajnosti kako bi zaključci MKNL-a postali dostupni javnosti.\n„Nakon što identitet tih osoba bude objavljen, neko ko je danas živ i zdrav mogao bi da nazove iz Solt Lejk Sitija i kaže da je živ, umesto da ga smatraju žrtvom“, kazao je Robinson sudijama.\nUprkos tome što je, kao demilitarizovana „bezbedna zona“ Ujedinjenih nacija, uživala zaštićeni status, početkom jula 1995. Srebrenicu su počele da granatiraju snage bosanskih Srba, koje su je potom zvanično zauzele 11. jula. Narednih je dana na različitim okolnim lokacijama bilo ubijeno oko 8,000 bošnjačkih muškaraca i dečaka. Taj masakr su i Haški tribunal i Međunarodni sud pravde (MSP) proglasili genocidom.\nKaradžić je uhapšen u Beogradu, jula 2008., nakon što je 13 godina proveo u bekstvu. Iskazi svedoka na njegovom suđenju traju od aprila 2010. Okrivljeni se u sudnici brani samostalno.\nParsons je posvedočio da su „osim 6,606 žrtava iz Srebrenice koje su identifikovane, pronađeni i posmrtni ostaci još 166 osoba, čija identifikacija još uvek nije moguća“.\nOn je rekao da je nemogućnost identifikacije ove grupe posledica nepostojanja preživelih „čiji bi DNK mogao biti iskorišćen kao materijal koji je uporediv sa DNK-om žrtava“\nParsons je sudskom veću rekao da je „identifikacija proces koji traje, usled čega ne čudi da je ovaj broj veći od prethodnih 6,530“ – što je cifra koju je on naveo u svom prethodnom izveštaju pripremljenom za potrebe tužilaštva.\nTokom unakrsnog ispitivanja, Karadžić je tvrdio da je MKNL „američkim sredstvima finansirana i kontrolisana institucija“, koja je otuda pristrasna. Opširno je obrazložio svoju nameru da ospori sve zaključke do kojih su došli Parsons i MKNL, kao i svoje planove da „unajmi vlasitite stručnjake“.\nOdgovarajući na tvrdnju okrivljenog da je MKNL pristrasan, svedok je rekao da postoji „preko 20 vlada koje finansiraju rad te komisije“, te da ona ima i nezavisnu upravu.\nKaradžić je rekao i da „najnovija otkrića muslimanske strane . . . dokazuju da MKNL greši“.\n„Pogledajte šta su rekli visoki predstavnici Muslimana, poput Amora Mašovića [direktora bosanskog Instituta za nestale osobe] i Mirsada Tokače [direktora Istraživačko dokumentacionog centra]. Oni kažu da na tim spiskovima koji se tiču Srebrenice postoji 500 ljudi koji su još uvek živi“, izjavio je okrivljeni.\nSvedok je rekao i da ne zna „na koje je spiskove okrivljeni mislio“, ali da tih 500 ljudi ne mogu „nipošto biti ni na kakvom spisku identifikovanih koji je MKNL načinio poređenjem DNK“.\nKaradžić je, međutim, kazao kako mu je „poznato da je muslimanska strana nedavno saopštila da je nekoliko stotina ljudi proglašeno mrtvima na temelju činjenice da su im amputirani delovi tela nakon operacije nekako zalutali u DNK-laboratorije“.\nParsons je na to odgovorio da nikada nije čuo ništa slično i da je „veoma malo verovatno da je takva tvrdnja uopšte tačna“.\n„[MKNL] ne radi u svetu ’strana’, svejedno da li je u pitanju muslimanska ili neka druga, [nego] pokušava da identifikuje ljude koji su nestali tokom sukoba u bivšoj Jugoslaviji – bez obzira na nacionalni, verski ili bilo koji drugi identitet“, kazao je svedok.\nSource URL: https://iwpr.net/sr/global-voices/karadzic-osporava-iskaz-sudskog-vestaka-o


Poginuo mašinovođa na stanici u Resniku\nMašinovođa "Srbija karga" poginuo je jutros na stanici u Resniku kada je na njega naleteo voz koji je saobraćao na liniji Bar - Beograd, saopšteno je.\nMihajlović: Resnik do leta dobija kružni tok\nMinistarka građevinarstva, saobraćaja i infrastrukture Zorana Mihajlović izjavila je danas da će izgradnjom kružnog toka i pristupne saobraćajnice u Resniku do početka leta biti rešen jedan od najvećih problema za građane beogradske...\nDve osobe povređene u lančanom sudaru na Obilaznici oko Beograda\nDve osobe lakše su povređene u lančanom sudaru na Obilaznici oko Beograda kod Restorana "1.000 ruža", rečeno je agenciji Beta u MUP-u.\nVesić: Plan da se izgradi sportski kompleks na jezeru Resnik\nGradski menadžer Beograda Goran Vesić izjavio je danas da je plan da u blizini jezera u Resniku bude izgrađen turističko-sportski kompleks na 10 hektara, saopštila je uprava grada Beograda.\nČetiri mlade osobe poginule u sudaru kamiona i automobila\nU teškoj saobraćajnoj nesreći, koja se noćas dogodila u beogradskom naselju Resniku, četiri osobe su poginule, a jedna je prevezena je u Urgentni centar sa teškim povredama, rečeno je Tanjugu u beogradskoj Hitnoj pomoći.\nÐilas: EPS je isključio struju u Resniku, a ne grad\nGradonačelnik Beograda Dragan Ðilas ponovio je danas da isključenje struje meštanima Resnika nema nikakve veze sa gradom, već je ona njima isključena odlukom Elektroprivrede Srbije, u kojoj je Srpska napredna stranka postavila sve direktore.\nDevojčica povređena na protestu ispred Skupštine grada\nJedna devojčica povređena je juče tokom incidenta na protestu izbeglih i raseljenih meštana Resnika, a neki mediji navode da ju je povredio pripadnik obezbeđenja Skupštine grada Beograda.


Sokolac: Planirani prihodi u visini 3.930 KM - Klix.ba\nSokolac: Planirani prihodi u visini 3.930 KM\n15.5.2012. u 14:02\nNa Sokocu je danas održan sastanak članova Regionalnog odbora udruženja penzionera sarajevsko-romanijske i gornjodrinske regije na kome je usvojen finansijski plan ovoga udruženja od maja ove do maja naredne godine sa prihodima od 3.930 KM, a rashodi bi trebali biti uravnoteženi sa prihodima.\nČlanovi odbora, koji pokriva 14 opština ove regije, usvojili su Program rada udruženja od maja ove do maja naredne godine u kome se navodi da će od Vlade Republike Srpske biti zatraženo izvršavanje zakonskih obaveza posebno na reviziji svih invalidskih prava u osiguranju, kao i da bude redovno usklađivan rast penzija sa rastom plata i troškova života.\nPredsjedavajući Regionalnog odbora Delivoje Tošić rekao je na sastanku da će biti upućeni zahtjevi nadležnim organima za povećanjem penzija, a biće praćena indeksacija i obračun penzija po usvojenom bod sistemu .\nPrema njegovim riječima, ovo udruženje imalo je prihode od maja prošle do maja ove godine u visini 3.550 KM, dok su rashodi bili 3.510 KM.\nOn je napomenuo da država treba da bude garant redovnosti isplate i visine penzija, a ako ne bude dovoljno sredstava u Fondu PIO država mora intrevenisti da penzije budu isplaćene u iznosima po rješenjima.\nTošić je istakao da treba razdvojiti penzije koje su stvorene po osnovu minulog rada od penzija koje su stvorene po osnovu beneficija jer se minuli rad plaća iz doprinosa, a država da izdvoji sredstva za beneficije koje je dala.\nNa sastanku su predloženi kandidati sa ove regije za organe Udruženja penzionera RS za članove Upravnog odbora dva kandidata, za Nadzorni odbor dva kandidata, kao i za predsjednika i potpredsjednika Skupštine ovog udruženja.\nPredstavljanje virtualne kolekcije Bošnjačkog instituta 17. maja\n15.05.2012. u 14:08\nBosanski Šamac: Pripravnici se odrekli dijela plate radi volontera\n15.05.2012. u 13:56


Opozcija u RS traži prevremene izbore – u suprotnom najavljuje proteste – Balkanekspresrb.rs\nČlanovi vodstva Saveza za promene u Banjoj Luci su se okupili kako bi dogovorili daljnje korake u političkoj borbi zaoštrenoj nakon prošlonedeljnih pretnji SNSD-ove većine u parlamentu RS da će ih izvrgnuti keucučnom progonu zbog načina njihovog delovanja u državnom parlamentu i Veću ministara BiH\nČELNICI opozicionih političkih stranaka iz Republike Srpske zatražili su od predsednika Milorada Dodika podnošenje ostavke najavljujući istovremeno odlučan obračun s njegovom vlašću, koju kvalificiraju kao nasilničku i kriminalnu, i traže prevremene izbore.\n“Pozivamo Dodika da podnese ostavku i raspiše prevremene izbore”, rekao je predsednik Srpske demokratske stranke (SDS) Mladen Bosić posle sastanka opozicionih čelnika održanog u Banjoj Luci.\nBlok nazvan Savez za promene u oštrom je sukobu s koalicijom koju predvodi Dodikov Savez nezavisnih socijaldemokrata (SNSD) i koji drži vlast u RS-u.\nČlanovi vodstva Saveza za promene u Banjoj Luci su se okupili kako bi dogovorili daljnje korake u političkoj borbi zaoštrenoj nakon prošlonedeljnih pretnji SNSD-ove većine u parlamentu RS da će ih izvrgnuti keucučnom progonu zbog načina njihovog delovanja u državnom parlamentu i Veću ministara BiH.\nBosić je kazao kako je sadašnje zaoštravanje političkih sukoba i postojeći koncept vlasti u RS-u “put bez povratka”.\n“Tražimo izmene izbornog zakona koje će onemogućiti političku korupciju. Ukoliko nastavimo ovako, to je siguran put bez povratka”, rekao je Bosić koji je i zamenik predsedatelja Zastupničkog doma parlamenta BiH.\nČlan Predsedništva BiH i lider PDP-a Mladen Ivanić rekao je kako je SNSD-ova vlast temeljena na političkoj korupciji pa zbog toga hitno mora da promeniti ponašanje ili će biti smenjena na vanrednim izborima ili bez njih.\n“Ostavi ćemo rok vladi i skupštini RS da se vrati u ustavne okvire. Ne bude li toga, ne isključujemo i vanparlamentarnu borbu”, rekao je Ivanić.\nIz Saveza za promene naznačili su kako bi to moglo da znači potpuno napuštanje entitetskog parlamenta i ulične proteste protiv Dodikove vlasti.♦\nTagsMilorad Dodik Mladen Bosić Mladen Ivanić RS


Uskoro objekat zelene pijace u Lajkovcu u zoni budućeg Agro biznis centra – GEM info\nUskoro objekat zelene pijace u Lajkovcu u zoni budućeg Agro biznis centra\n06/12/2018 07/12/2018 Redakcija 0 Comments\nRadove na izgradnji Objekta zelene pijace sa pratećim objektima u Lajkovcu, u zoni budućeg Agro biznis centra obišao je predsednik opštine Lajkovac Andrija Živković sa saradnicima. Rok za završetak radova je februar 2019. godine, a planirana je zelena pijaca, sa mlečnom halom, mokrim čvorovima i parkingom. Vrednost objekta je 17 miliona dinara. Na ovaj način stvoreni su uslovi da na mestu današnje pijace počnu radovi na izgradnji dečijeg parka, rekao je predsednik opštine Lajkovac Andrija Živković.\nNeto površina buduće pijace je 306,5 metara kvadratnih. Kako je projektnom dokumentacijom predviđeno pored pijačnog platoa, planirane su pešačke komunikacije, prateći objekti i parking. U okviru kompleksa zelene pijace moguće je izgraditi i objekte tržno-poslovnog tipa, u sklopu koga se mogu naći lokali, restoran, kafe, tehničke prostorije, administrativni blok. Idejno rešenje uradio je ‘’Šiping’’ Beograd.\nDo februara naredne godine biće završeni i radovi na uređenju platoa ispred gradske kuće. Na njemu će biti fontana sa dva manja rečna toka u obliku slova L. Deo prostora će da sadrži uzvišenje na kojem će biti postavljena kaskadska fontana, pa će plato biti kombinacija ravnih vodenih površina sa fontanom a čitav prostor biće oplemenjem klupama i zelenilom.\nKako je planirano na mestu sadašnje pijace u centru Lajkovca biće izgrađen gradski park sa mobilijarom i igralištem za decu. Kako je najavio predsednik opštine Lajkovac Andrija Živković već u februaru naredne godine počeće aktivnosti na realizaciji ovog projekta.\nŠeruj post "Uskoro objekat zelene pijace u Lajkovcu u zoni budućeg Agro biznis centra"\n← Uspešno završen 7. Školski pozorišni festival u Novom Medoševcu\nUređenje ulica i u centralnoj gradskoj zoni →


Svet Archives - Page 415 of 417 - Studio B\nBeograd 12°C u 00:00\nKeri Lavrovu: Vi pritisnite sirijski režim, mi ćemo opoziciju\n2016/04/15 2 years, 2 months ago Detaljno...\nAmerički državni sekretar Džon Keri danas je u telefonskom razgovoru sa ruskim kolegom Sergejom Lavrovom zatražio da Moskva izvrši pritisak na sirijski režim da poštuje primirje.\nDevet kandidata za genseka UN odgovorilo na 800 pitanja\nDevet kandidata za generalnog sekretara Ujedinjenih nacija odgovorilo je u protekla tri dana na ukupno oko 800 pitanja ambasadora i zastupničkih grupa, u prvom pokušaju u 70-godišnjoj istoriji UN da se za javnost otvori tajni sistem biranja novog prvog čoveka svetske organizacije.\nPremijer Srbije uputio pismo saučešća predsedniku Vlade Japana\nPremijer Srbije Aleksandar Vučić uputio je pismo saučešća predsedniku Vlade Japana Šinzu Abeu povodom nastradalih u zemljotresu na ostrvu Kjušu i ponudio pomoć u otklanjanju posledica.\nJapan: Devet žrtava zemljotresa, 1.000 povređeno\nTOKIO - Najmanje devet osoba je poginulo, a skoro 1.000 povređeno u nekoliko potresa jačine do 6,5 stepeni Rihtera koji su pogodili jugozapad Japana.\nPutin počeo da odgovara na pitanja sunarodnika\n2016/04/14 2 years, 2 months ago Detaljno...\nRuski predsednik Vladimir Putin danas je počeo da odgovara na telefonska pitanja svojih sunarodnika, među kojima ove godine preovlađuju ona vezana za poskupljenje robe široke potrošnje i stanje puteva, a aktuelna tema je i spoljna politika.\nAbdeslam imao dokumente o Nemačkom nuklearnom centru\nSalah Abdeslam, glavni osumnjičeni u terorističkim napadima na Parizu je u svom stanu, u kvartu Molenbek u Briselu, imao papire o nemačkom nuklearnom istraživačkom centru Jilih, objavili su nemački mediji.\nPretres u Panami trajao 27 sati, zaplenjeni fajlovi\nVlasti Paname su zaplenile na desetine digitalnih fajlova tokom pretresa kancelarija kompanije "Mosak Fonseka", advokatske firme koja se našla u žiži afere "Panama papira", saopštili su danas zvaničnici.\nFizički obračun Trampovih pristalica i protivnika\nNa mitingu kandidata za predsedničku nominaciju republikanaca Donalda Trampa u Pitsburgu izbio je sukob između njegovih pristalica i protivnika koji su se istovremeno okupili u centru grada.\nKlintonova i Sanders izjednačeni, Kruz odmah za Trampom\n2016/04/13 2 years, 2 months ago Detaljno...\nPotencijalni predsednički kandidati Demokratske partije Hilari Klinton i Berni Sanders potpuno su izjednačeni u najnovijoj anketi, dok kod se republikanaca Ted Kruz ozbiljno približio dosadašnjem fovoritu Donaldu Trampu.\nPoraz fudbalera Srbije od Švajcarske, sa Brazilom za prolaz\nOtvoren 27. Beogradski letnji festival BELEF\nVulin:Ubuduće više vojničke obuke kadeta\nÐoković ubedljiv protiv Manarina za polufinale Kvinsa\nBajkovit koncert Nevene Božović i Simfonijskog orkestra\nBrnabic: Liberija prepoznala napor Srbije za očuvanje stabilnosti\nJedna osoba poginula na pružnom prelazu nedaleko od Niša\nOd danas pojačane kontrole turističkih autobusa\nAerodrom „Konstantin Veliki“ državi na upravljanje\nUručena priznanja „Herojima Beogradskog maratona”\nObeleženo 20 godina od prve masovne otimice Srba na KiM\nNove mere podsticaja iz agrarnog budžeta grada\nKošarkaš NBA Lovernj sa Vučićem\nUhapšeno 15 osoba zbog utaje poreza i pranja novca\n„Kaljinka“,“Crne oči“,“Kaćuša“ sa horom Aleksandrov u Beogradu


Drugi „Meetup“ događaj u okviru „RASTI“ pilot projekta\nOtvorena fabrika Adient u Loznici – ...\nNovi pogon kompanije Magna u ...\nDrugi po redu „Meetup“ događaj u okviru pilot projekta akceleracije „RASTI“ održan je 6. frbruara u Novom Sadu. Događaj su organizovali Poslovni inkubator Novi Sad i Razvojna agencija Srbije, a glavni gost i predavač bio je Huan Karlos Morales, stručnjak u oblasti bootstrapp-a, poreklom iz Kolumbije.\nHuan Karlos Morales održao je predavanje na temu „Bootstrapping Marketing for Startups“ i odgovarao na pitanja prisutnih iz oblasti marketinga, razvoja novih tehnologija, ekspanzije društvenih mreža i započinjanja novog posla. Gospodin Morales je predstavio i svoje lično iskustvo u pokretanju sopstvenog posla, prepreke sa kojima se suočavao, kao i najvažnije kanale za promociju i važnost podrške partnera u poslu.\nPilot projekat akceleracije „RASTI“ realizuje Razvojna agencija Srbije u saradnji sa Poslovnim inkubatorom Novi Sad. RASTI pilot projekat se realizuje u okviru Projekta „Razvoj akceleratora u cilju obezbeđivanja boljeg pristupa inovacijama za MMSP- ACCELERATOR“ koji finansira Evropska Komisija, u okviru Transnacionalnog programa Dunav.\nOpšti cilj Projekta ACCELERATOR je poboljšanje pristupa finansijskim sredstvima za inovacije kroz unapređenje uslova institucionalnog okvira i odgovarajućih instrumenata javnih politika kroz razvoj praktičnih rešenja za usluge akceleracije\nNaredni „Meetup“ u okviru pomenutog „RASTI“ pilot projekta biće održan 13. februara 2019. godine u Poslovnom inkubatoru Novi Sad, kada će gost predavač biti gospodin Grigoris Cacikostas.


RTS :: Nema razloga za brigu zbog ptičjeg gripa\nDruštvo Nema razloga za brigu zbog ptičjeg gripa\nnedelja, 04. dec 2016, 14:11 -> 14:13\nNema razloga za brigu zbog ptičjeg gripa\nNadležne institucije preduzele su sve mere preventive protiv eventualne pojave i širenja ptičjeg gripa, a na farmere apeluju da drže zatvorenu živinu.\nBudimir Plavšić iz Uprave Ministarstva poljoprivrede za veterinu kaže da se Srbija već pripremila za potencijalne slučajeve ptičjeg gripa H5N8, da rizik postoji, ali da razloga za brigu nema, kao i da je najbitnije da uzgajivači živine sprovode biosigurnosne mere na farmama te da, ako je moguće, živina bude zatvorena i na malim i na velikim farmama.\n"Razloga za brigu svakako nema, ali predostrožnost je neophodna, ne samo kada je u pitanju ova bolest, već sve bolesti", rekao je Plavšić Tanjugu i naglasio da Srbija ima kapacitete da, ne samo da suzbije bolest ptičjeg gripa ako se pojavi, već i da se nadoknadi šteta vlasnicima živine, ukoliko dođe do uginuća.\nPlavšić kaže da se od početka oktobra u Evropi pojavio određeni broj slučajeva avijarne influence, odnosno ptičjeg gripa H5N8, koja se ne prenosi na ljude i opasna je samo po ptice i živinu.\nSlučajevi su bili u Danskoj, Holandiji, Nemačkoj, Švajcarskoj, Austriji i Mađarskoj, a i od pre nekoliko nedelja postoji slučaj kod jednog divljeg labuda u Hrvatskoj.\nS tim u vezi i, kako je istakao, s obzirom na to da postoji rizik i iskustva iz prethodnih godina, Srbija se već pripremila, formirani su centri za praćenje kretanja migratornih ptica, kao i za praćenje situacije kod domaćih ptica, domaće živine, ali i domaćih vodenih ptica, koje su, objašnjava, najčešće karike između divljih migratornih ptica koje nose virus i domaće živine.\nTakođe, Plavšić naglašava da Srbija poseduje odgovarajuće kapacitete, ima ljude na terenu, veterinarske ekipe koje rade redovno, postoji pravni okvir, finansijski resursi, ne samo da se suzbije bolest ako se pojavi, već i da se nadoknadi šteta vlasnicima živine, ukoliko dođe do uginuća.\n"Ovde treba dati i poruku da, pored sprovođenja biosigurnosnih mera, praćenja zdravlja i dobrobiti životinja, kada god postoji sumnja na tu, ili neku drugu bolest, prva karika jeste veterinar. Njega treba pozvati, on će dati savet, ukoliko postoji potreba, uzrokovaće, a naše veterinarske laboratorije potpuno su osposobljene i spremne da urade brzu dijagnostiku", rekao je Plavšić.\nH5N8 virus nije nov, kaže Plavšić i dodaje da, još od pre deset godina, kada se pojavio slučaj avijarne influence, čitav svet je potpuno spreman na nove slučajeve, te da se bolest pojavljuje redovno u Evropi i da je samo u Francuskoj prošle godine bilo više od 80 žarišta bolesti.\n"Tako da veterinarske službe i uzgajivači jesu spremni na to. Zbog toga, veterinari, ornitolozi i saradnici prate situaciju na terenu i stalno uzorkuju uginule ptice, rade ispitivanja i kada se virus utvrdi, radi se na sprovođenju mera", rekao je Plavšić.\nH5N8 virus avijarne influence donele su ptice iz Kine, Indije, Japana, a do našeg susedstva došao je sa severa Evrope i spustio se praktično kako se kreću migratorne ptice.\nŠef odeljenja za epidemiološki nadzor Dragana Dimitrijević kaže da je važno podvući da infekcija virusom gripa podtipa A(H5N8) nije do sada registrovan i potvrđen kod ljudi nigde u Evropi i svetu.\nPrema njenim rečima, kako kod ljudi nije registrovano oboljevanjene ne postoji razlog za zabrinutost i bojazan.\n''Prema analizama ti virusi su i dalje primarno virusi ptica, a specifično povećanje afiniteta ne postoji za ljude'', rekla je Dimitrijević Tanjugu dodajući da ovaj ptičji grip nije isti kao virus gripa koji je bio aktuelan 2006. godine.\nKaže i da se konstantno prati aktuelna epidemiološka situacija u Evropi i svetu, odnosno, izveštaji i procene rizika Svetske zdravstvene organizacije i Evropskog centra za prevenciju i kontrolu bolesti.


VUČIĆ SE DIREKTNO MIJEŠA U UNUTRAŠNJE STVARI BiH: Pozvao predstavnike RS u institucijama BiH da zaštite interese Srbije i RS-a po pitanju... | Slobodna Bosna\n“Posebno, Republika Srpska, značajne javne ličnosti, ali i Republika Srbija su predmetom i fokusom ovakvih štetnih informacija i djelovanja.U potpunosti osuđujemo pristup, metodologiju, pravnu utemeljenost i vjerodostojnost ovakvih informacija, ali i djelovanja”.\n“Srpska napredna stranka osuđuje neprofesionalno i tendenciozno iznošenje informacija i poluinformacija o tzv. bezbjednosnim prijetnjama u Bosni i Hercegovine”, navodi se u saopštenju ove stranke čiji je šef Aleksandar Vučić, predsjednik Srbije.\nVučiće je krijući se iza stranačkog saopštenja dodao:\n“Pozivamo predstavnike iz Republike Srpske u zajedničkim institucijama BiH da rade profesionalno i zaštite interese Republike Srpske, svih naroda i građana u BiH, ali i interese Republike Srbije. Mir i stabilnost na našim prostorima su nedjeljiva kategorija i sve institucije i pojedinci, a posebno predstavnici iz Republike Srpske moraju i u obavezi su da preduzmu sve u funkciji zaštite mira i stabilnosti, vodeći prvenstveno računa o opštim i jedinstvenim srpskim nacionalnim interesima”, navodi se u saopštenju Srpske napredne stranke.


Bezbednosna saradnja na vrhu prioriteta - Lični stavovi - Dnevni list Danas\nPočetna » Dijalog » Lični stavovi » Bezbednosna saradnja na vrhu prioriteta\n1Piše: Sonja Stojanović Gajić 10. jula 2018. 15.00 Izmenjeno: 15.00\nTo je zato što teme na dnevnom redu bole ne samo građane regiona, već i EU, kao što smo videli u terorističkim napadima u Parizu u kojima je korišćeno oružje iz regiona. Takođe, pretnje poput terorizma i organizovanog kriminala će pogađati i Ujedinjeno Kraljevstvo i pošto izađe iz EU, jer su neke od organizovanih kriminalnih grupa koje su dominante u trgovini ljudima i drogom u UK iz regiona. Dobra strategija Vlade UK u pripremi samita je odluka da podrži i nadgradi inicijative koje su pokrenule druge evropske zemlje kao što je francusko-nemačka inicijativa za regionalnu saradnju u smanjenju i kontroli viškova malokalibarskog oružja ili italijanska inicijativa za unapređenje saradnje u borbi protiv korupcije na Zapadnom Balkanu.\nTakođe, u pripremi samita UK je organizovala dva puta konsultacije sa bezbednosnim profesionalcima iz regiona da utvrdi šta je uzrok nedovoljne saradnje. I tu je utvrđeno da je problem u političarima koji definišu pretnje na suprotstavljen način, tj. imenujući susede kao pretnju otežavaju razmenu podataka među policajcima i službama o kriminalcima koji se kreću kroz region. Ironija je da mnoge policije regiona razmenjuju više podataka sa EU nego sa susedima, iako su kriminalne grupe mešovitog sastava i bogate se u crnim rupama policijske nesaradnje kao sto je nedostatak direktne policijske saradnje između Beograda i Prištine.\nAko sa Londonskog samita zaživi inicijativa za razmenu podataka među bezbednosnim službama, to će biti dovoljan uspeh jer je razmena podataka preduslov za suzbijanje kriminala. Glavni izazov sprovođenju preporuka sa ovog i prethodnih samita u oblasti bezbednosti jeste politizacija policija, tj. mešanje političara u odluke u kojima ne bi trebalo da učestvuju, kao što su ko će dobiti posao ili napredovati u policiji ili ko i kada će biti ili neće biti pod istragom. Stoga su organizacije civilnog društva predložile da se na\nsamitu raspravlja o profesionalizacijama policije i policijskog rada, tj. kako da se uredi da profesionalci odlučuju o policijskom poslu bez mešanja političara i da se suzbiju korumptivni uticaji na policiju.\nAutorka je direktorka Beogradskog centra za bezbednosnu politiku\nberlinski proces, bezbednosna saradnja, samit eu zapadni balkan\n10. jula 2018. u 16.02\nSve zemlje koje sada nama govore šta da radimo i drže samite o bezbednosti, su same krive što je u Evropi u poslednjih 30 godina dolazilo do raznih sukoba i ratova. Sada se ponašaju kao majke Tereze.


Srbija menja ambasadore\nU prvoj polovini 2020. godine tridesetak ambasada Srbije dobiće nove ambasadore, najavio je za "Politiku" generalni sekretar Ministarstva spoljnih poslova Veljko Odalović.\nKao dva najznačajnija centra u kojima su ambasadori razrešeni i za koje još nema novih kadrovskih rešenja navedeni su Vašington i Peking, gde aktuelni Derđ Matković i Milan Bačević čekaju poziv da se vrate u Beograd, naveo je Odalović, ističući da za njih još nije nađena zamena.\nOdalović je istovremeno najavio da će Srbija tokom ove godine otvoriti i nova diplomatsko-konzularna predstavništva (DKP).\n"Svi razrešeni su obavešteni i vraćaće se po dinamici koju treba da utvrdimo imenovanjem novih ambasadora. Novi šefovi DKP su stvar dogovora ministra, predsednika i Vlade. Svi oni pre odlaska moraju da prođu određene pripreme i procedure. Dakle, stari ostaju dok ne budu imenovani novi, jer nije praksa da se mesta šefova DKP ostavljaju upražnjena", objasnio je Odalović.\nOn je naveo da će Ministarstvo krajem fabruara ili početkom marta raspisati interni konkurs za popunu upražnjenih diplomatskih mesta.\n"Pošto se po pravilu na neka mesta prijavljuje više kandidata, a na neka niko, onda se onima koji ne budu izabrani na mesta na koja su konkurisli daje šansa da se u drugom krugu, odnosno na novom konkursu, prijave za upražnjena mesta", objašnjava Odalović.\nOn je naglasio da je plan je da se u misiju pošalje jedan broj "starih" karijernih diplomata, onih koji su već bili na službi u inostranstvu, a da u ministarstvu ima i mlađih ljudi "koji sigurno svojim kvalitetima zaslužuju da budu na čelu misije".\nNaša zemlja trenutno ima 70 ambasada i 25 konzulata, dok bi, prema mišljenju stručnjaka za pitanja diplomatje, države veličine Srbije trebalo da imaju od 120 do 130 diplomatskih predstavništava, piše "Politika.


Opšti Uslovi Poslovanja | Demako-Activa\nOpštim uslovima poslovanja DEMAKO-ACTIVA NEKRETNINE uređuje se poslovni odnos između posrednika u prometu i zakupu nepokretnosti i nalogodavca (fizičkog ili pravnog lica). Zaključenjem ugovora o posredovanju, odnosno prihvatanjem ovih uslova nalogodavac potvrđuje da je upoznat i saglasan sa odredbama Opštih uslova poslovanja posrednika u prometu nepokretnosti.\nda obavi potrebne radnje u cilju predstavljanja (prezentacije) nepokretnosti na tržištu, da postavi oglas u vezi sa prometom, odnosno zakupom nepokretnosti na odgovarajući način i da izvrši sve druge radnje dogovorene ugovorom o posredovanju koje prelaze uobičajenu prezentaciju, a zašta ima pravo na posebne, unapred iskazane troškove;\nSmatra se da je posrednik omogućio nalogodavcu vezu s drugim licem (fizičkim ili pravnim) o pregovaranju za zaključenje pravnog posla, ako je nalogodavcu omogućeno stupanje u vezu sa drugim licem sa kojim je pregovarao za zaključenje pravnog posla, a posebno ako je: neposredno odveo, ili uputio nalogodavca, ili treće lice na razgledanje predmetne nepokretnosti; organizovao susret između nalogodavca i trećeg lica radi pregovaranja za zaključenje pravnog posla, ili ako mu je saopštio tačnu lokaciju tražene nepokretnosti.\nda posredniku da na uvid originalne isprave koje dokazuju njegovo pravo na nepokretnosti, koje je predmet prometa, odnosno da upozori posrednika na sve upisane i ne upisane terete koji postoje na nepokretnosti;\nda obavesti posrednika o svim bitnim podacima o nepokretnosti, što posebno uključuje tačne podatke o ceni, lokaciji, strukturi i dr;\nda isplati posredniku ugovorenu posredničku naknadu, i ako je to posebno ugovoreno, da nadoknadi posredniku druge troškove nastale tokom posredovanja (u skladu sa cenovnikom posrednika);\nPosrednik stiče pravo na posredničku nadoknadu u trenutku zaključenja ugovora za koji je posredovao, osim ako posrednik i nalogodavac nisu ugovorili da se pravo na posredničku naknadu stiče u momentu zaključenja predugovora za koji je posrednik posredovao.\nPosrednik ne može da zahteva delimično plaćanje posredničke provizije unapred, odnosno pre zaključenja predugovora, odnosno ugovora, za koji je posredovao, u skladu sa predhodnim stavom.\nPosrednik ima pravo na posredničku naknadu ako bračni, odnosno vanbračni drug, potomak, ili reditelj lica sa kojom je posrednik doveo u vezu nalogodavca, zaključi posrednički pravni posao.\nAko nakon prestanka važenja ugovora o posredovanju, na osnovu otkaza nalogodavca, a u roku ne dužem od trajanja ugovora o posredovanju, od dana prestanka važenja ugovora, nalogodavac zaključi pravni posao koji je neposredna posledica posrednikovog posredovanja pre prestanka važenja ugovora o posredovanju, dužan je da posredniku plati ugovorenu posredničku nagradu u celini, osim ako je ugovorom o posredovanju drugačije bilo ugovoreno.\nAko pod uslovom i u roku iz predhodnog stava, nalogodavac zaključi pravni posao koji je u značajnoj meri rezultat posrednikovog posredovanja pre prestanka važenja ugovora o posredovanju, dužan je da plati posredniku srazmernu posredničku naknadu, osim ako je ugovorom o posredovanju drugačije bilo ugovoreno.


Različiti odgovori dva ministarstva Vlade RS na otvoreno pismo i krivičnu prijavu grupe građana - Antikorupcija\nJedni se proglašavaju nenadležnim, drugi šire spisak potencijalno odgovornih.\nOkružnom javnom tužilaštvu Doboj, od strane neformalne grupe građana „Za legalnu i kontrolisanu eksploataciju šljunka u slivu rijeke Bosne“, podnosena je Krivična prijava sa sumnjama u nelegalni i nekontrolisani iskop šljunka iz korita rijeke Bosne u širem području Osječana kod Doboja.\nIz Tužilaštva je dostavljena pismena potvrda o prijemu prijave.\nNa dostavljene dokaze brutalne devastacije više desetina hektara poljoprivrednog i drugog zemljišta u ovoj i susjednim Mjesnim zajednicama Bušletić, Kotorsko i Kožuhe, reagovali su i iz dva ministarstva u Vladi RS.\nNaime, uz fotografije, kao dokaze devastacije, grupa je uputila otvoreno pismo Ministarstvu energetike i rudarstva, Ministarstvu poljoprivrede, šumarstva i vodoprivrede, Javnoj ustanovi „Vode Srpske“ i Republičkoj upravi za inspekcijske poslove.\nOdgovorom iz Ministarstva energetike i rudarstva, da ono „nije nadležno za upravljanje vodotocima i za donošenje zakonske regulative iz oblasti voda“ u grupi nisu zadovoljni.\n„Ovom ministarstvu se nismo obratili zato što smatramo da su odgovorni za tu oblast, već zbog nadležnosti nad koncesijama. Jer ih je neko u Osječanima dao ili ako nije odgovoran je što se bez dozvole koriste prirodni resursi kao što je šljunak“, prokomentarisala je za portal odgovor iz ministarstva, koji je potpisao ministar Petar Đokić, član grupe Jadranka Petrović.\nSa druge strane, Ministarstvo poljoprivrede, šumarstva i vodoprivrede, građanima okupljeni oko inicijative za legalnu i kontrolisanu eksploataciju minerala u slivu rijeke Bosne od Doboja do Šamca, dostavilo je detaljna pojašnjenja i odgovore, pa se čak i zahvalilo za ukazivanje na problem.\n„Na svako saznanje o potencijalno sumnjivim radnjama obavještavali smo nadležne instituicije, kao što su JU Vode Srpske i Inspektorat, što će Ministartsvo učiniti i po pitanju vaših saznanja koje ste nam dostavili i zahtjevati nadležno postupanje“, naveli su iz ovog ministastarstva nadležne za postupanje, od kojih upravo nisu uslijedile očekivane reakcije.\nOvo ministarstvo je takođe navelo i Ministarstvo energetike i rudarstva, uz Komisiju za koncesije, kao adrese za obraćanje o potencijalnih koncesionim aktivnostima u proteklom periodu kod Doboja.\nIz Ministarstva poljoprivrede, šumarstva i vodoprivrede su ukazali i na uočeni problem nedovoljnog broja inspektora u Vodnim inspekcijama i izrazili stav o potrebi osnaživanja kapaciteta tog segmenta Inaspektorata RS.\nTakođe, konstatovali su da je, na osnovu dostavljene dokumentacije, očigledno da su u slučaju devastacije zemljišta kod Doboja isprepletane nadležnosti više inspekcijskih službi, kao što su tržišna, poljoprivredna, rudarska, šumarska inspekcija itd. I da su pored Inspektorata RS, nadležni i inspekcijski organi na nivou lokalne zajednice.\n„Ministarstvo ovim putem želi da vam se zahvali na ukazanim problemima, podržavamo vašu akciju i očekujemo dalju konstruktivnu saradnju. Informaciju koju ste dostavili uputiti ćemo na postupanje nadležnim institucijama od kojih očekujemo što bržu reakciju i utvrđivanje stvarnog činjeničnog stanja, a potom, ukoliko se navodi pokažu kao tačni, dalje na postupanje Ministarstvu unutrašnjih poslova RS“, navedeneo je iz ministastva na kraju odgovora upućenog grupi.\nIz grupe kažu da su zadovoljni načinom na koji je reagovalo Ministarstvo poljoprivrede, šumarstva i vodoprivrede, te da će, ne čekajući reakcije iz JU „Vode Srpske“ i Vodnih inspekcija, nastaviti sa prijavama protiv svih za koje postoji sumnja da su odgovorni za ekocid kod Doboja.\n„Dokazi samo u vidu video i foto snimaka su više nego dovoljni da inspekcije, MUP i Tužilaštvo reaguju. Od ministarstva vodoprivrede smo dobili upute da je neophodno obratiti se i drugim navedenim, ne samo na republičkom i već i lokalnom nivou, odnosno inspekcijskim organima Grada Doboj“ – naveli su iz grupe.\nOznakeDoboj Krivična prijava Nelegalna eksploatacija šljunka Otvoreno pismo